Subvencije države i za građane koji koriste individualna ložišta - Naša Mesta\nNaslovna Energetska efikasnоst Subvencije države i za građane koji koriste individualna ložišta\nPotpredsednica Vlade Srbije i ministarka rudarstva i energetike Zorana Mihajlović najavila je da će država kroz novu Upravu za eneregetsku efikasnost, koja će biti formirana u junu, pomoći i građanima koji koriste individualna ložišta da pređu na energente koji ne narušavaju zdravlje i životnu sredinu.\n– Posle saobraćaja i velikih energetskih postrojenja kao što su termoelektrane, treći najveći zagađivač su individualna ložišta, kojih u Srbiji ima oko 1,2 miliona, a u kojima se za sagorevanje koriste i ugalj i mazut, a neretko i guma i plastika. U novim zakonima iz oblasti energetike, biće zabranjeno da se guma i plastika koriste za sagorevanje, ali će i onima koji koriste ugalj i mazut biti dat rok do kraja godine da pređu čistije i zdravije izvore energije, bilo da je u pitanju pelet, gas ili električna energija. Svesni smo da mnogi to ne mogu da urade sami i zbog toga ćemo, kao i kad je u pitanju zamena stolarije, i to podržati kroz Upravu za energetsku efikanost, ali i kroz fondove kojima upravlja Ministarstvo zaštite životne sredine – rekla je Mihajlovićeva gostujući na TV Prva.\nOna je rekla da će nakon formiranja nove Uprave, lokalne samouprave uraditi pravilnike, a građani će se njima prijavljivati, putem javnih poziva, za subvencije do 50 odsto za povećanje energetske efikasnosti zamenom vrata i prozora, kao i za rešavanje pitanja individualnih ložišta.\n– Građani će ove subvencije moći da koriste na celoj teritoriji Srbije i verujemo da u naredne tri godine taj posao može da se završi, što će omogućiti da računi građana budu 15 do 20 odsto niži, bilo za toplotnu ili za električnu energiju – rekla je Mihajlovićeva, prenosi sajt Ministarstva.\nPrethodni tekstUsvojena nova Strategija reforme javne uprave\nSledeći tekstPaušalci vole da sami izračunaju porez\nRada 12 aprila, 2021 At 6:21 pm\nTo su zaista lepe vesti i zelimo da se sto pre ostvare inace ce nas zagacenost vazduha ubiti , pa jos razni alergeni,uzas, jos da nisam kupila ambilife fotokataliticki preciscivac vazduha neznam dal bi izddrzala…\nStanko 13 aprila, 2021 At 1:12 pm\nSprečite paljenje njiva i đubriišta, edukujte ljude jer mnogi nisu svesni koliko štete time nanose a svima koji lože omogučite kupovinu fotokatalitičkih prečišćivača da spasu pluća.\nKraljevo raspisuje novi konkurs za investicione projekte u stambenim zgradama\nU opštini Mali Zvornik počela izgradnja toplane na biomasu\nU Kikindi pojeftinjuje daljinsko grejanje


Nemačka: Podrška Srbiji za otvaranje poglavlja čim se stvore uslovi\nNemačka vlada je pozdravila ostvareni napredak Srbije i ukazala da će Berlin, čim se za to ostvare uslovi koje zahteva Evropska unija, podržati otvaranje pregovaračkih poglavlja, saopšteno je iz Ministarstva inostranih poslova u Berlinu.\n''Nemačka će, čim se za to stvore uslovi koje zahteva EU podržati otvaranje pregovaračkih poglavlja 23, 24 i 35'', izjavio je agenciji Tanjugu jedan portparol nemačkog Ministarstva inostranih poslova, odgovarajući na pitanje o zahtevima Nemačke i da li će Berlin u decembru dati ''zeleno svetlo'' za otvaranje prvog pregovaračkog poglavlja“.\n''Posebno od suštinskog značaja za uspeh ukupnog procesa približavanja Srbije EU, smatraju Nemačka i EU napredak u oblasti pravne države i procesa normalizacije sa Kosovom'', rečeno je u Ministarstvu inostranih poslova u Berlinu.\nKako je naglašeno ''Nemačka će podržati otvaranje tri pregovaračka poglavlja o tim temama (poglavlje 23, 24 i 35), čim se za to ostvare uslovi koje EU zahteva''.\nMinistarka bez portfelja zadužena za evropske integracije Jadranka Joksimović izjavila je da Nemačka ne uslovljava Srbiju, nego ima drugačiji pristup pregovorima Srbije i EU i izrazila nadu da će se neko dobro rešenje naći i da ćemo uskoro otvoriti prvo poglavlje.\n"Ne radi se o uslovljavanju, radi se o jednom drugačijem pristupu pregovorima koji pokazuje Nemačka, s obzirom da je Bundestag usvojio deklaraciju kojom se, između ostalog, tražilo među prvima otvaranje poglavlja 35", rekla je Joksimović.


Javno - istrazivanja - Država suspenduje pravo javnosti da zna\nPosle nekoliko godina u kojima je ostvaren napredak na polju pristupa informacijama od javnog značaja država je zatvorila mnoge kanale i važne odluke ostaju van domašaja srpske javnosti\nPokušaj građana i novinara da dođu do informacija od javnog značaja postaje sve teži, pokazuje istraživanje BIRN-a. Trend u poslednjih godinu dana pokazuje da je sve više žalbi na stolu Poverenika za informacije od javnog značaja i zaštitu podataka ličnosti i da je sve više kazni koje određuje ova institucija, jer važni državni organi, suprotno zakonu, ignorišu zahteve i odluke i plaćaju kazne, umesto da objave tražene informacije ili dokumenta.\nAnaliza koju je uradio BIRN, kao i sama praksa BIRN-a, pokazuju da raste broj „osetljivih tema“ za koje predstavnici različitih državnih institucija ne žele da daju odgovore ili dostave informacije i da se na taj način obesmišljava ostvareno pravo javnosti da zna kao i mnoge odredbe Zakona o slobodnom pristupu informacijama od javnog značaja. Samo u prvih sedam meseci ove godine, broj žalbi izjavljenih Povereniku, porastao je za oko 10 odsto u odnosu na isti period prošle godine.\nDa se do važnih informacija dolazi teško ili nikako potvrđuju u poslednje vreme i brojni medijski napisi u kojima se ukazuje da država krši sopstvene zakone prikrivajući dokumentaciju o državnim poslovima koji se tiču života građana Srbije. Ministarstvo privrede, na primer, uporno odbija da postupi po Zakonu i rešenju Poverenika, i javnosti dostavi Ugovor o upravljanju smederevskom Železarom. Takođe, već četiri meseca nismo u mogućnosti da vidimo pod kojim će se to uslovima graditi Beograd na vodi i koliko će nas to koštati. Od građana se krije i podatak o tome sa koliko vrednih nepokretnosti, u njihovo ime, raspolaže državno preduzeće DIPOS, koje takođe odbija da postupi po obavezujućim rešenjima Poverenika.\nNeuspelih pokušaja da dođe do informacija od značaja za javnost imao je i BIRN. I to dosta. Na primer, od 22 zahteva upućena javnim preduzećima i organima vlasti u vezi sa nekoliko tema koje BIRN istražuje, samo trećina je postupila u skladu sa Zakonom i dostavila tražene informacije u roku. Ostali organi vlasti i državna preduzeća prekršili su Zakon, jer u roku od 15 dana nisu dostavili tražene podatke i dokumentaciju, a četvrtina njih je te zahteve, jednostavno, ignorisala. U tri slučaja tražena dokumentacija je naknadno dostavljena, tek nakon izjavljene žalbe Povereniku.\nOdgovori po BIRN-ovim zahtevima za pristup informacijama od javnog značaja\nAnaliza pokazuje da državni organi koji su u obavezi da postupaju po Zakonu, krše pravila najpre ignorisanjem zahteva tražilaca informacije, potom ne postupaju po izjavljenoj žalbi Povereniku, ne postupaju ni po nalogu Poverenika, pristaju da plate kaznu i tako utiču i na (ne)transparentnost rada državnih institucija. Time se suspenduje pravo javnosti da zna na koji način država postupa u oblastima važnim za život u Srbiji.\nĆutanje i posledice\nPoverenik za informacije od javnog značaja, Rodoljub Šabić, kaže da najveći broj zahteva nailazi na takozvano ćutanje administracije, zbog čega se podnosi gotovo 90 odsto žalbi. Iako takav institut ne postoji u zakonu, država na taj način kao da želi da se otarasi onih koji postavljaju nezgodna pitanja.\n„Tek pošto se vi žalite i ja zatražim da se informacije dostave, oni kažu pa dobro, daćemo i onda se obustavlja postupak. To je karikaturalno. To ozbiljna država sebi ne sme da dozvoli. To se odnosi čak na 2/3 intervencija, a možda i više. To je podatak koji je alarmantan. To je ona priča – ko se žali, dobiće, ko se ne žali, neće. Kada bi se to promenilo, smanjio bi se broj žalbi i rasteretila administracija“, kaže Šabić u razgovoru za BIRN.\nRodoljub Šabić, Poverenik za informacije od javnog značaja / Foto: Medija Centar Beograd\nOsim ignorisanja zahteva, ima i onih koji ignorišu i rešenja Poverenika, iako ona obavezuju državne organe da traženu dokumentaciju dostave. „Rešenja Poverenika su obavezujuća, konačna i izvršna”, piše u Članu 28 Zakona. Ipak, naloge ne izvršava čak 18 odsto državnih institucija, organa i preduzeća.\nBIRN trenutno ima pet takvih rešenja, ali je uprkos tome što su izrečene i novčane kazne, tražena dokumentacija, za javnost, i dalje nedostupna.\nZbog kršenja Zakona o slobodnom pristupu informacijama od javnog značaja, građani su, na primer, i dalje bez odgovora na pitanja o tome da li je posao ispumpavanja vode iz poplavljenog površinskog kopa Tamnava – Zapadno polje, morao da košta poreske obveznike 15 miliona evra i da li je možda koštao i više (o čemu je BIRN već pisao krajem prošle godine).\nOdgovori na ta pitanja mogu se dobiti samo iz dokumentacije koju Elektroprivreda (EPS), međutim, odbija da dostavi BIRN-u već šest meseci. Još 3. februara ove godine od EPS-a smo tražili mesečne fakture za izvršenu uslugu, kao i mesečne izveštaje i dnevnike radova Južne Bačke, nosioca tog velikog i unosnog posla. Zahtevi BIRN-a su, međutim, ignorisani, baš kao i Rešenje Poverenika kojim je još u maju naloženo EPS-u da dostavi dokumentaciju. Zbog toga je krajem jula Poverenik izrekao i dve novčane kazne, jednu od 20.000 i jednu od 180.000 dinara. Sada je na potezu Vlada Srbije, koja na predlog Poverenika treba da omogući izvršenje, odnosno da omogući dostavljanje tražene dokumentacija. To se, međutim, prema rečima Poverenika, ne dešava:\n„Mislim da nije dobro što Vlada ne obezbeđuje funkcionisanje ovog mehanizma koji je upisan u Zakonu, dakle, što ne primenjuje mere prinudnog izvršenja rešenja Poverenika. Ne zato što ih ja donosim, nego zato što je tako upisano u Zakonu. Ili ako taj mehanizam nije adekvatan, ajde da normativno definišemo neki drugi, ali to onda podrazumeva promenu Zakona, a ne situaciju u kojoj već pripremljen Zakon stoji godinama u Ministarstvu državne uprave“, kaže Šabić.\nZaključak Poverenika kojim je EPS-u izrečena kazna u iznosu od 180.000 rsd\nIsto je i sa zahtevom kojim je BIRN od EPS-a tražio elaborat ispumpavanja vode iz Površinskog kopa Tamnava – Zapadno polje, strukturu cene, tehničke karakteristike pumpnih sistema. Višemesečno nezakonito prikrivanje te dokumentacije, koštaće EPS dodatnih 200.000 dinara, koliko iznosi novčana kazna koju je nedavno izrekao Poverenik. I u ovom slučaju je na potezu Vlada.\nBIRN je želeo da istraži i druge tendere na kojima je Južna Bačka dobijala unosne poslove u državnom sektoru, koji su posebno postali brojni nakon 2012. godine i dolaska naprednjaka na vlast. Upućeno je 13 zahteva, a samo tri javna preduzeća su traženu dokumentaciju dostavila u zakonskom roku. Nakon Rešenja Poverenika, dokumentaciju su dostavila tri preduzeća, dok dva (Srbijagas i Elektromreža) nisu to učinila čak ni nakon što je Poverenik doneo svoja obavezujuća rešenja, pa je BIRN podneo Predlog za prinudno izvršenje rešenja, što je mera koja prethodi izricanju novčane kazne.\nBIRN je bio sprečen i da od Ministarstva rudarstva i energetike dobije kopiju Memoranduma koji su potpisali EPS i Ampleks, kojim je predviđeno da ta arapska firma dobije posao nabavke i ugradnje brojila za potrebe EPS-a vredan, prema saznanjima BIRN-a, čak 500 miliona evra. Poverenik je u martu ove godine Ministarstvo kaznio sa 180.000 dinara zato što je taj državni organ odbio da dostavi Memorandum, uz obrazloženje da su se potpisnice obavezale da ne objavljuju detalje ugovora.\nDržava tajni i pravo\nPoverenik kaže da u delikatnoj oblasti, kakva je oblast velikih materijalnih resursa, vlada zabrinjavajuća netransparentnost. Problem sa pristupom informacijama od javnog značaja definitivno se preselio tamo gde je novac, a kao najčešći razlog za odbijanje zahteva, kako u pomenutom slučaju, tako i u mnogim drugim, navodi se tajnost podataka.\n„Znate, nemoguće je objasniti bilo kome šta bi bio legitiman, opravdan, na zakonu zasnovan razlog, pretežan u odnosu na pravo srpske javnosti da zna, da potpuno od javnosti sakrijemo sve odredbe ugovora o Železari. Vi možete zaštiti ono što se odnosi na zaštitu tehnologije stranog partnera, koncepciju, to ćemo zaštititi, ali nećemo od srpske javnosti sakriti kompletan aranžman. To je ponižavajuće za zakon i za Ustav ove zemlje. Možemo štititi interese stranih partnera, ali niko ne može proglasiti legitimnim interesom stranog partnera to koliko je država dala subvencija, da li vam je poklonila ili nije poklonila državno zemljište i da li vas je oslobodila poreza“, kaže Šabić.\nNemanja Nenadić, izvršni direktor Transparentnosti Srbija, s druge strane, smatra da prikrivanje ugovora nije nova pojava, ali ističe da imamo neke nove zabrinjavajuće trendove i nove vidove ograničavanja prava. To je, kaže on, pitanje korišćenja mehanizma iz člana 45 Zakona o zaštiti konkurencije koje se javlja već u nekoliko slučajeva, na primer u slučaju ugovora o upravljanju Železarom, ali ne samo tu. On podseća da su državni organi tražili da se zaštiti kompletna dokumentacija o ugovorima koji su zaključivani u još nekim pravnim poslovima, kao što je slučaj sa Beogradom na vodi i Er Srbijom.\nNemanja Nenadić, Transparentnost Srbija / Foto: Beta\n„Naš Zakon o slobodnom pristupu informacijama počiva na načelu da svaki podatak koji je u posedu organa vlasti, u načelu može da bude predmet zahteva i da se samo na osnovu parametara iz Zakona o slobodnom pristupu informacijama od javnog značaja procenjuje hoće li on biti dat ili neće. I zbog toga je veoma opasno da čitav sistem pristupa informacijama, da se bilo kakvi izuzeci od pravila propisuju nekim drugim aktima“, kaže Nenadić za BIRN.\nOn veruje da ne samo da se moraju izvršiti svi nalozi Poverenika, već bi trebalo izbrisati sve norme koje unose konfuziju u pravni sistem pristupa informacijama i da takve odredbe, ubuduće, ne treba unositi u druge zakone.\nNenadić dodaje da neproverljivost sporazuma i ugovora, čak i kada su oni dobri, nosi sa sobom ogroman rizik i da ukoliko postoji želja za borbom protiv korupcije o kojoj stalno slušamo, onda javnost ugovora jeste jedan od preduslova da se bilo kakva kontrola vlasti može uopšte vršiti.\nTajnost podataka je, inače, prema podacima Poverenika, ove godine pala na drugo mesto liste razloga za odbijnje zahteva. Sada je, prema Šabićevim rečima, „modernija zloupotreba prava“, pod kojom se podrazumeva da se, navodno, prečesto obraćate državnom organu ili tražite previše informacija i dokumenata.\nPorasla je, sudeći po broju obrazloženja za odbijanje zahteva, i senzibilnost za privatnost, kaže Poverenik, što je u potpunoj suprotnosti sa situacijom u segmentu zaštite podataka o ličnosti koje ocenjuje kao očajno.\n„Znate, štiti se privatnost, recimo sad, u slučaju Diposa, a imate situaciju u kojoj se na brutalan način ugrožava privatnost curenjem informacija iz organa koji se bave borbom protiv kriminala, i iz tužilaštva i iz sudova, imate situacije kada se otkrivaju informacije o zdravstvenom stanju, o nacionalnoj pripadnosti, koje su posebno osetljive“.\nDržavni organi odbijaju da javnosti predoče i podatke o slučaju Radomira Nerandžića, bivšeg načelnika Odeljenja za kriminalističko-operativne poslove u Sektoru unutrašnje kontrole MUP-a, koji je 20. juna ove godine pronađen mrtav. Mediji su objavili nezvanične i neproverene informacije da je Nerandžić izvršio samoubustvo, kao i da je sa funkcije u Sektoru unutrašnje kontrole prebačen u Sektor za vanredne situacije nakon što je odbio da potpiše krivičnu prijavu protiv pripadnika niškog odreda Žandarmerije koji su intervenisali na dan održavanja Parade ponosa u Beogradu prošle godine.\nZato je BIRN zatražio od MUP-a informacije i dokumentaciju o datumu Nerandžićevog razrešenja, razlozima zbog kojih je razrešen, funkciji na koju je premešten. Pitali smo da li je tačno da je nakon razrešenja radio u Sektoru za vanredne situacije i ako jeste, zbog čega je premešten baš u taj sektor, da li je tačno da je protiv tog rešenja podneo žalbu i ako jeste, kada i zbog čega …\nPočetkom avgusta, MUP je odbio da odgovori na zahtev BIRN-a, između ostalog, i zbog toga što bi se time “povredilo pravo na privatnost, pravo na ugled… lica na koje se tražena informacija lično odnosi”. Na to rešenje BIRN je izjavio žalbu Povereniku.\nProblemi i moguća rešenja\nPodatak o tome da se broj izvršenih rešenja kreće oko 82-83 procenta, otvara pitanje funkcionisanja mehanizama za bolju primenu Zakona, kaže Poverenik. Prvi problem jesu kazne čiji je maksimalni iznos 200.000 dinara. Šabić ističe da je taj iznos mali, ali da je još veći problem što se kazna plaća javnim novcem, dakle novcem građana Srbije.\nOsim toga, problem je što ne funkcioniše još jedan mehanizam. Nepostupanje po nalogu Poverenika je prekršajno kažnjivo, a podnošenje prijava je u nadležnosti Ministarstva državne uprave i lokalne samouprave.\n„Onaj ko krši zakon morao bi u svakoj uređenoj zemlji da snosi konsekvence. E kod nas te konsekvence nema. Ministarstvo državne uprave je podnelo zanemarljiv broj prekršajnih prijava i to se radi selektivno. Znate, vi prekršajno gonite direktora Centra za socijalni rad, a ne gonite ministra. Ako već radimo selektivno, onda prvo moraju da odgovaraju direktori najvećih preduzeća i ministri, pa će se tome dati publicitet, pa će se onda valjda i ovi drugi setiti da poštuju zakon. Međutim, nema te politike i to je zaista ozbiljan problem“.\nŠabić kaže da je o izmenama Zakona o slobodnom pristupu informacijama od javnog značaja sa resornom ministarkom Kori Udovički razgovaro odmah po formiranju Vlade i da tada izgledalo da je ona razumela probleme koji postoje u Zakonu, ali da je sada očigledno da nema neke ozbiljne želje da se to uradi.\nI Nemanja Nenadić smatra da bi izmena Zakona bila veoma korisna, ali naglašava da bi najefektnije bilo kada bi Skupština Srbije stvarno radila ono što joj je Ustavom predviđena nadležnost, kada bi vršila nadzor nad radom izvršne vlasti.\n„Kada bi to radila, onda bi svaki ministar koji uskrati pravo na informaciju iz svog resora bio pozvan na odgovornost, ili čitava Vlada, i ne bi moglo da se desi kao što se dešava u Srbiji, da iz godine u godinu Skupština pozdravi izveštaj Poverenika i usvoji neke zaključke o tome šta su problemi u tom sistemu, a da onda ne čini ništa da se ti problemi i reše, ni kroz nadzor izvršne vlasti, ni kroz pozivanje na odgovornost predstavnika izvršne vlasti, ni kroz izmene zakona“ .\nNa nalog Poverenika da BIRN-u dostavi traženu dokumentaciju koja se odnosi na postupak ekstradicije, predaju i lišenje slobode Darka Šarića, oglušilo se i Ministarstvo pravde. BIRN je Ministarstvu dokumentaciju zatražio još 12. februara, ali nas je taj državni organ obavestio da odbija da je dostavi, uz obrazloženje da se pred Višim sudom vodi sudski postupak protiv Šarića. Zbog toga je BIRN uložio žalbu, koju je Poverenik uvažio i u junu doneo Rešenje kojim je Ministarstvu naloženo da dokumentaciju odmah dostavi. Kako je Ministarstvo ignorisalo ovaj obavezujući nalog, Poverenik je doneo Zaključak o dozvoli prinudnog izvršenja, nakon čega se očekuje i izricanje novčane kazne.\nInformacije i dokumentaciju o tome da li je Darko Šarić u Srbij stigao u postupku ekstradicije i ukoliko jeste, kada i koji državni organ je obavestio Viši sud u Beogradu o njegovom lišenju slobode, zatražili smo i od Višeg suda u Beogradu. Zahtev je poslat, takođe, u februaru, a tri meseca kasnije, Poverenik je doneo rešenje kojim je naloženo Višem sudu da dostavi tražena dokumenta. Rešenje je ignorisano, pa je Poverenik pokrenuo i postupak za prinudno izvršenje. Tek nakon toga, Viši sud je doneo rešenje kojim odbija zahtev BIRN-a. 10. jula na to rešenje BIRN je uložio žalbu, pa se čeka dalje postupanje Poverenika.


Sport na dlanu – Vesti, najave, analize, kladionica, top liste - Sport na dlanu\nSVAKA ČAST ĐEREU: Ohrabrujući rezultat za nastavak sezone (VIDEO)\n18/04/2022 redakcija 0\nSrpski teniser Laslo Đere eliminisan je u osmini finala Mastersa u Monte Karlu, pošto je izgubio od Grka Stefanosa Cicipasa 2:0 po setovima je bilo […]\nSENZACIJA U MONTE KARLU: Đoković već posle prvog meča napušta turnir (FOTO)\nNajbolji svetski teniser Novak Đoković poražen je u drugom kolu Mastersa u Monte Karlu od Španca Alehandra Davidoviča Fokine sa 2:1 po setovima je bilo […]\n19/10/2021 redakcija 0\nFudbaleri Partizana pobedili su u Beogradu ekipu Radnika iz Surdulice 2:0 (1:0) u okviru 13. kola Superlige Srbije. Izabranici Aleksandra Stanojevića do 11. pobede u […]\nFudbaleri Crvene zvezde savladali su Kolubaru u Lazarevcu 7:1 (6:0) u utakmici 13. kola Superlige Srbije. Crveno-beli su protiv debitanta u elitnom društvu ostvarili jednu […]\n17/10/2021 redakcija 0\nU subotu 16. oktobra 2021. godine FK Partizan organizovao je konferenciju za novnare pred utakmicu 13. kola Superlige Srbije protiv ekipe Radnika iz Surdulice. Medijima […]\n04/10/2021 redakcija 0\nKošarkaši Crvene zvezde poraženi su u Istanbulu u meču prvog kola Evrolige od ekipe Fenerbahčea sa 57:61 (15:18, 11:10, 11:17, 20:16). Najbolji učinak u srpskoj ekipi […]\n01/02/2021 redakcija 0\nFudbaleri Crvene zvezde remizirali su 0:0 protiv ukrajinskog Šahtjora u poslednjoj utakmici na pripremama u Turskoj. Meč je, uprkos tome što su mreže mirovale, bio sadržajan […]\n13/01/2021 redakcija 0\nPoštovani posetioci, pratioci naše fejsbuk i tviter stranice, sportisti, sportski radnici, kolege novinari, redakcija internet portala www.sportnadlanu.com želi Vam srećne praznike i puno uspeha u […]\n10/09/2020 redakcija 20\nDošao je i taj dan – trenutak koji su kladioničari željno iščekivali! Meridianbet će (konačno) objaviti detalje iznenađenja koje je spremio za svoje verne igrače. […]\n03/09/2020 redakcija 0\nHvala vam što ste pratili tekstualni prenos fudbalske utakmice Rusija – Srbija na portalu www.sportnadlanu.com 90+4′ KRAJ UTAKMICE!!!! Srbija je dobro počela utakmicu, propustila lepe […]\nVESTI SA FACEBOOKA\nSport na dlanu is in Belgrade, Serbia.\nKosarkasi Crvene zvezde poveli su u finalnoj seriji ABA lige posto su u prvom mecu savladali Partizan 90:76. Najefikasniji u redovima crveno-belih bio je Nikola Ivanović sa 18 poena, dok je kod Partizana 15 poena upisao Kevin Panter. Drugi mec finalne serije igra se u nedelju od 20 casova.\t... See MoreSee Less\nU ovim momentima u Beogradu je u toku prvi mec finala kosarkaske ABA lige u kome se sastaju Crvena zvezda i Partizan. Posle prvog poluvremena crveno-beli vode 42:39\t... See MoreSee Less\nFudbaleri Crvene zvezde deklasirali su u Beogradu Novi Pazar 8:0 i na veoma lak i ubedljiv nacin plasirali se u finale Kupa Srbije. Strelci za tim Dejana Stankovica bili su: Ben 6, Ohi 12p, 20, Pavkov 15, Ivanić 23, Stanković 58p, 89, Stanić 81.\t... See MoreSee Less


Francuski pogled na Rusiju - Sputnjik Srbija\n20:49 29.10.2015 (osveženo 10:35 30.10.2015) Preuzmite kraći link\nFrancuski političari su podeljeni na one koji strahuju od ruskog povratka na međunarodnu scenu i one koji smatraju da je to dobra vest. Nikola Sarkozi je jedan od onih koji smatraju da je sudbina Rusije da bude velika sila, a ne regionalni igrač. To je rekao u Moskvi, gde se sastao sa ruskim predsednikom, uprkos gunđanju koje zbog njegove posete nije izostalo u Francuskoj.\nPodela za saradnju sa Rusijom i protiv te saradnje, jedna je od odlika francuske spoljne politike u poslednjih pola veka, čiji lideri su se delili na „rusofile“ i „rusofobe“. Danas je to podela na „atlantiste“ i „suvereniste“, na one koji spoljnu politiku usklađuju sa Vašingtonom i one koji su za nezavisnu poziciju Francuske. Ove različite vizije nemaju veze sa podelom na levicu i desnicu, već su žive u oba tabora koja oblikuju politički život Francuske.\nSarkozi, političar sa francuske desnice, poznat je po fascinaciji Sjedinjenim Američkim Državama. Njegov sin, Luj Sarkozi, pohađa vojne škole u SAD i sanja da postane marinac, zbog čega je uzeo američko državljanstvo. Francuska štampa je tokom Sarkozijevog dvostrukog mandata u Jelisejskoj palati često ismevala njegovo divljenje prema američkoj Diznilend kulturi (u pariskom Diznilendu se prvi put pojavio u javnosti sa svojom sadašnjom ženom, Karlom Bruni), novcu i skupim satovima kao merilu uspeha, što se u Francuskoj smatra izrazom lošeg ukusa.\nSarkozi danas odbija karikaturu Putina kao neku vrstu otelotvorenja Ivana Groznog, kakvim ga neretko prikazuju u Francuskoj. Kao jedan od diplomatskih uspeha često navodi svoje učešće u dijalogu sa Moskvom o rešavanju gruzijske krize.\nU Moskvu je otišao sa delegacijom francuskih parlamentaraca kao šef nedavno osnovane partije „Republikanci“, u kojoj pokušava da obnovi političku karijeru i ponovo se uzdigne na čelo države nakon fijaska na predsedničkim izborima 2012. godine. Ovaj pokušaj je do sada dao slabe rezultate, jer veliki deo francuske javnosti u njemu vidi političara koga je pregazilo vreme.\nJedna od tema na kojoj pokušava da se distancira od aktuelne vlasti socijalista Fransoa Olanda je i odnos prema Rusiji. Iako neslaganja oko toga kakav stav zauzeti prema Moskvi postoje u samoj njegovoj partiji, nekoliko važnih nosioca, bivših premijera i ministara, podržava promenu politike prema Kremlju kakvu vodi sadašnji šef države.\nOland je „atlantista“ među socijalistima, koji je u spoljnoj politici preuzeo moralistički pristup američkih lidera o neophodnosti vojnih intervencija radi odbrane ljudskih prava i demokratije. Iako je sa nemačkom kancelarkom Angelom Merkel preuzeo posredničku ulogu između Moskve i Kijeva u ukrajinskoj krizi, sledio je američku inicijativu o uvođenju sankcija Rusiji i raskinuo ugovor o „mistralima“ sa Moskvom.\nSarkozi, kao i nekoliko glavnih tenora njegove partije, kritikovao je ovakvu politiku Jelisejske palate. Najdalje u kritici je otišao Fransoa Fijon, koji je imao odlične odnose sa Putinom u vreme kada su obojica bili premijeri.\nOd 2012. godine ne propušta priliku da poseti Rusiju bar jednom godišnje. Fijon je naslednik tradicije velikog francuskog državnika Šarla de Gola, koji je bio za čvrste veze sa Rusijom i nezavisnu ulogu Francuske od SAD, koja se manifestovala tako što nije želeo da se Francuska integriše u NATO i što nije dopustio američke baze na francuskoj teritoriji. Ovo suverenističko opredeljenje Francuske je napustio upravo Sarkozi, kada je 2007. godine u Vašingtonu najavio povratak svoje zemlje u komandu NATO-a, što se ostvarilo dve godine kasnije.\nFijon, koji sledi De Golovo uverenje da je sudbina Rusije i Evrope povezana, zalaže se za novi politički i ekonomski savez dva evropska stuba. „Ništa ne bi bilo tako opasno za Evropu i svet kao naš razlaz. Ukratko, moramo da razmišljamo o kontinentalnoj Evropi“, rekao je na skupu u Sankt Peterburgu prošlog juna. Ovo mišljenje deli još jedan bivši premijer iz redova desnice, Dominik de Vilpen, koji je prošle nedelje učestvovao na međunarodnom skupu „Valdaj“ u Sočiju.\nVilpen je u autorskom tekstu za list „Figaro“ napisao: „Rusija se vratila, to je dobra vest za svet“. Ovaj strasni borac za nezavisnu politiku Francuske poručio je da je „vreme da Evropa pronađe svoj glas, svoje sećanje i svoju poruku“, odnosno da se otrgne od uticaja Vašingtona, povrati autonomiju na međunarodnoj sceni i uspostavi harmonične odnose sa Rusijom. Ali čak i oni među „Republikancima“ koji se ne pozivaju na De Golovo nasleđe, poput bivšeg ministra Brina le Mera, protive se sankcijama Moskvi i traže da sve bude učinjeno kako bi se ukinule ruske sankcije na francuske proizvode.\npogled, pozicija, Sarkozi, značaj, odnosi, analiza, Francuska


Zaštita prava i sloboda djece najpreča je obaveza | MINA\nNaslovnica Crna Gora Zaštita prava i sloboda djece najpreča je obaveza\nPodgorica, (MINA) – Zaštita prava i sloboda djece najpreča je obaveza državnih institucija i pravosudnog sistema, poručeno je sa skupa u Podgorici na kojem je predstavljena regionalna inicijativa „Jednak pristup pravdi za djecu u zemljama Zapadnog Balkana“.\nDvogodišnja regionalna inicijativa realizuje se u Crnoj Gori i Albaniji, uz tehničku podršku UNICEF-a i finansijsku pomoć Vlade Norveške.\nMinistar pravde Zoran Pažin kazao je da je sveobuhvatna reforma maloljetničkog pravosuđa, koja je sprovedena u protekloj deceniji, dala rezultate po kojima je Crna Gora danas uzor drugima u okruženju.\n„Zaštita prava i sloboda djece najpreča je obaveza naših institucija i pravosudnog sistema“, istakao je Pažin.\nOn je ocijenio da će inicijativa „Jednak pristup pravdi za djecu u zemljama Zapadnog Balkana“ predstavljati dragocjenu podršku u stvaranju uslova da crnogorsko pravosuđe uvjek vodi računa o najboljem interesu djece u svim postupcima koji ih se tiču.\nPažin je podsjetio da je u protekloj deceniji, u saradnji sa svim relevantnim državnim institucijama, Ministarstvo pravde je sprovelo sveobuhvatnu reformu sistema maloljetničkog pravosuđa, kojom je humanizovan i unaprijeđen tretman djece koja učestvuju u krivičnim postupcima.\nKako je naveo, uvedeno je pravilo obavezne specijalizacije profesionalaca koji postupaju sa djecom, pa je Ministarstvo pravde, u saradnji sa kancelarijom UNICEF-a i relevantnim institucijama, razvilo i akreditovalo specijalizovane programe obuke za sva stručna lica koja postupaju sa djecom.\n„Zahvaljujući tome, danas imamo sudije, tužioce, advokate i policajce koji su obučeni i akreditovani za rad sa djecom koja dođu u sukob sa zakonom, kao i djecom žrtvama i svjedocima krivičnih djela.“, dodao je Pažin.\nOn je istakao da se, bez obzira na ozbiljan napredak koji je u protekloj deceniji postignut, crnogorsko društvo ne smije i neće zadovoljiti ostvarenim, dodajući da je odgovornost društva da stalno unapređuje pravosudni sistem po mjeri djece.\nPredsjednica Vrhovnog suda, Vesna Medenica, kazala je da sudije, tužioci, branioci, policajci i socijalni radnici moraju slušati djecu.\n„Jer djeca imaju pravo da izraze svoje mišljenje, pri čemu se u svakom trenutku moraju osjećati sigurno, prijatno i uvaženo“, istakla je Medenica.\nPrema njenim riječima, rigidne pravne procedure moraju se pojednostaviti i prilagoditi dječjem uzrastu i stepenu zrelosti.\n„Dijete koje je više puta ispitivano na sudu kao oštećeni ili svjedok, može lako pomisliti da mu sistem ne vjeruje i da nema podršku odraslih. Pri tome treba naglasiti da su u praksi najčešće zastupljena krivična djela različitih vrsta nasilja nad djecom, uključujući i seksualno“, upozorila je Medenica.\nKako je navela, u takvoj atmosferi moraju se uložiti dodatni napori na kreiranju posebnog prostora u sudu za djecu.\n„U kojem ćemo se djetetom baviti i ono će tamo boraviti, ali samo sa sudijom i stručnim licem“. Imajući u vidu postojeće stanje i trenutnu infrastrukturu sudstva, naši napori se graniče sa maštom“, dodala je Medenica.\nVrhovni državni tužilac Ivica Stanković kazao je da se djetetu mora pristupiti kao subjektu s pravima, napuštajući stereotipmno shvatanje o djetetu kao o osobi kojoj je potrebna samo zaštita odraslih i ništa više.\nOn je kazao da Vrhovno državno tužilaštvo permanentno analizira rad državnih tužilaca za maloljetnike, kao i stručne službe tužilaštva.\nStanković je kazao je da se u 21. vijeku i eri ubrzanog društvenog razvoja, pravo na jednak pristup pravdi mora poštovati u kiontekstu svakog pojedinca.\n„Pri tome naročito vodeći računa o senzibilnosti djeteta i njegovoj potrebi da bez ikakvih smetnji traži i dobije pristup pravdi“, istakao je Stanković.\nKako je naveo, cijenjeći ličnost djeteta „stvaramo kodeks moralnih normi za sebe i o sebi, prihvatajući da jedino na toj platformi obezbjeđujemo garanciju budućeg zdravog i sigurnog društva“.\n„Prihvatajući moderni koncept pristupa djece pravdi činimo da naš pravni poredak ide u korak sa standardima razvijenih demokratija“, dodao je Stanković.\nŠef predstavništva UNICEF-a u Crnoj Gori, Osama Kogali, kazao je da se svakog dana milioni djece širom svijeta suočavaju se sa kršenjem njihovih prava.\nOn je kazao da je u regionu Zapadnog Balkana u posljednjih 20 godina, značajno opao broj djece u pritvoru.\nKogali je kazao da rezulttai UNICEF-ovog istraživanja u ovom regionu, uključujuci i Crnu Goru, ukazuju na to da većina djece čija su prava ugrožena nikada ne dođe u kontakt sa pravosudnim sistemom.\n„Još postoji značajan jaz koji treba premostiti. Sada, više nego ikada, vrijeme je da se ovaj proces ubrza“, istakao je on.\nKako je naveo, istraživanja pokazuju da su pravosudni sistemi najmanje dostupni onima kojima su najpotrebniji – djeci sa smetnjama u razvoju, pripadnicima manjina, žrtvama nasilja, djeci bez roditeljskog staranja, onoj koja se i dalje suočavaju sa mogućnošću pritvora i djeci izbjeglicama i migrantima.\n„Ako su dostupni svima, pravosudni sistemi mogu da zaštite najugroženije grupe stanovništva od svih oblika društvene isključenosti i diskriminacije“, rekao je Kogali.\nOn je kazao da pravosudni sistemi po mjeri djeteta mogu pomoći da se stane na kraj nasilju i zlostavljanju, i omogućiti djetetu da napreduje u životu.\n„Bez pristupa pravdi, prava djeteta ostaju samo obećanje“, dodao je Kogali.\nŠef Delegacije Evrpske unije (EU) u Crnoj Gori, Aivo Orav, poručio je da je Unija snažno posvećena zaštiti prava djece.\n„Prava djece u krivičnim postupcima moraju biti prioritet“, istakao je Orav.\nOn je rekao da je Evropska unija (EU) veliki donator i partner Crne Gore kada je u pitanju reforma pravosuđa.\nKako je kazao, EU je izdvojila 18 miliona EUR za reformu pravosuđa u Crnoj Gori, od čega će oko deset miliona biti uloženo crnogorske sudove, odnosno u njihovu izgradnju, renoviranje i adaptaciju.\n„Uključujući i Viši sud u Podgorici, Viši i Osnovni sud u Bijelom Polju, kao i osnovne sudove u Podgorici, Beranama, Nikšiću i Kotoru“, precizirao je Orav.\nCilj inicijative „Jednak pristup pravdi za djecu u zemljama Zapadnog Balkana“ je stvaranje preduslova za primjenu pravosuđa po mjeri djeteta, koje podrazumijeva primjenu procedura koje su prilagođene uzrastu djeteta, koje uzimaju u obzir njegovo mišljenje i vode računa o najboljem interesu djeteta u svim postupcima koji ga se tiču.


WRC Katalunja 2018 - Leb vratio vreme unazad\nSebastijan Leb zabeležio je svoju prvu WRC pobedu nakon više od pet godina u neverovatno uzbuljivom finalu Relija RACC Katalunja - Reli Španija, koji se vozio od 25. do 28. oktobra.\nDevetostruki svetski šampion, kome je ovo poslednje ''gostovanje'' ove sezone u WRC-u za Sitroen rejsing, završilo se pobedom nad aktuelnim šampionom Sebastijanom Ožijeom sa prednošću od svega 2,9 sekundi, u neverovatno uzbudljvoj zabršnici, nakon četiri takmičarska dana, na mešovitoj makadamskoj i asfaltnoj podlozi.\nOžije je na kraju završio drugi, što mu je dovljno da pređe na prvo mesto u generanom plasmanu, pre poslednjeg relija u sezoni.\nLeb, koji je se povukao zvanično iz WRC-a 2012. godine, poslendi put stajao je na pobedničkom postolju 2013. godine u Aregniti, u svom delimičnom angažamanu za Sitroen. On je bio na trećem mestu nakon prva tri dana, ali je prešao u vođstvo nakon pobede na prva dva brzinska ispita u nedelju, za šta je najbolje zaslužan odličan odabir pneumatika. Asfaltni putevi su se brzo osušili od kiše koja je padala preko noći i 44-godišnji šampion se kockao i jedini od vodećih posada krenuo na Mišelinovim tvrdim pneumaticima, koji su mu pružili bolje prijanjanje u odnosu na mekšu smešu njegovih rivala. Leb je ipak izgubio dragocene sekunde nakon okretanja na predposlednjem ispitu i tako dozvolio Ožijeu da se približu u njegovoj Ford Fijesti. Ipak, uspeo je da zadrži prednost na poslednjem brzinskom ispitu dugom 14,5 km i zabeleži svoju devetu pobedu u Španiji.\n“Informacije koje smo dobili od tima u vezi vremenskih uslova bili su tačni. Putevi su se sušili i znao sam da ako budem koristio tvrde gume u takvim uslovima, da ću biti brz” , rekao je on.\n“Da pobedite nakon šest godina je praktično nemoguće, ali i da to uradite u ovakvoj borbi, u kojoj ste otkrili tek nakon cilja da ste pobedili, je neverovatno. Nisam mislio da mogu ikada više da osvojim pobedu.”\nLoš izbor pneumatika na početku takmičenja koštao je dosta Ožijea, ali mu se sreća osmehnula i vratio se u neverovatnu borbu za naslov prvaka ove godine, nakon što je Nevil udario u kamenu neposredno pred cilj.\nUdarac je polomio zadnji desni točak na njegovom Hjundaiju i20 i tako je Elvin Evans, timski kolega Ožijea, usepo da ugrabi od njega treće mesto i pomogne svom kolegi u borbi za titulu. Prednos Evansa nad Ožijeom iznosi svega 0,5 sekudni.\nŠpanac Dani Sordno je 1,6 sekundi iza njega na petom mestu, dok je Oit Tanak, koji je poveo od starta, uspeo da se domogne šetog mesta, nakon pucanja pneumatika u subotu. Estonac ima 23 boda zaostatka za Ožijeom i sa maksimalnih 30 bodova koje može da osvoji na poslednjem reliju, još uvek ima šansi za naslov. Ožije ima 204, a Nevil 201 bod.\nEsapeka Lapi je završio sedmi ispred svog timskog kolege u Tojoti Jaris i vodećeg pre početka poslednjeg takmičarkog dana Jari-Mati Latvale. Finac je bio drugi dok nije udario u ivičnjak na predposlednjem ispitu, probušio prednju levu gumu i izgubio skoro 50 sekundi.\nKreg Brin i Andreas Mikelsen su kompletirali poredak prvih deset posada koje osvajaju bodove.\nPoslednja trka šampionata održaće se u Australiji, na Kenards Hajer Reliju. Takmičenje koje se odvija na makadamu biće smešteno u Kofs Haboru, a vozi se od 15. do 18. novembra.\nU WRC2 kategoriji ubedljivu pobednu odnela je mlada nada WRC-a Kale Rovanpera u Škodi Fabiji R5, iza njega je timski kolega Jan Kopecki, dok je na trećem mestu još jedan bivši svetski šampion Peter Solber u svom debiju u VW Polu R5.


LinkedIn profil - Za šta sve možete da ga koristite\nPoslovneMediji i MarketingLinkedIn profil - Za šta sve možete da ga koristite\nLinkedIn profil ne treba da bude samo još jedan „check“ na listi društvenih mreža na kojima ste prisutni već mjesto koje vama i vašem biznisu daje mogućnost da ispričate svoju priču, njom angažujete pratioce i iskoristite potencijal djeljenja sadržaja koji ova platforma nudi\nProvjera šta radi konkurencija\nOsim promocija i popusta kod kojih su objave prilično uobičajene, na svom profilu možete da predstavite nove proizvode ili usluge koje ste razvili i objasnite kako će pomoći korisnicima da postignu svoje ciljeve i zadovolje svoje potrebe. Da biste povećali angažovanje možete da obezbjedite linkove ka web stranici i tako omogućite pratiocima da pronađu više informacija. Veći saobraćaj znači i veću vjerovatnoću konvertovanja posjeta u konkretne poslovne rezultate.\nOpis kompanije možete koristiti kako biste naglasili baš ono što želite da vas odvoji od konkurencije. Stranicu treba iskoristiti za prikaz svih važnih vijesti i informacija o događajima kako biste stigli do novih poslova i prenjeli dalje vaše vrijednosti, misiju i viziju.\nInfografike, fotografije i tekst treba koristiti na način da ostavite utisak autentične, transparentne i pozitivne organizacije. Vizuelno pripovedanje korištenjem linkova ka videima, infograficima i fotografijama daje korisnicima bližu predstavu o tome kako vaša kompanija misli i djeluje.\nPrema Content Marketing Institutu, 94% B2B marketara koristi LinkedIn za distribuciju sadržaja, čineći ga najčešće korištenom društvenom platformom. Zbog toga imate mogućnost da posjetom profila preduzeća koja imaju isto ciljno tržište lakše pratite promjene u industriji i postignuća konkretnih konkurenata. Praćenje strategija drugih kompanija na redovnoj osnovi će vam pomoći da identifikujete trendove i obećavajuća područja rasta.\nGoogle i drugi pretraživači rangiraju poslovne LinkedIn profile tako da optimizovanje postova pomaže da poboljšate svoje pozicioniranje pri pretraživanju. Kao rezultat, vaša web stranica biće posjećenija, naročito ako u postove uključite i linkove koji vode nazad do nje.\nPrema uputstvima objavljenim od strane samog LinkedIna, da bi marketing bio efikasan trabalo bi da objavljujete onoliko postova koliko vaš sadržaj to može da podrži. Sve u cilju da dođete do većeg broja pratilaca i proširite svoj domet. Evo i malo prigodne statistike. Kompanije koje objavljuju postove 20 puta mjesečno u prosjeku dosežu 60% svojih pratilaca sa 1 ili više postova.\nNaravno, sadržaj koji objavljujete uvijek mora da bude kvalitetan, originalan i relevantan kako biste podstakli lajkove, djeljenja i komentare.


Skupština opštine Kozarska Dubica je na protekloj redovnoj sjednici usvojila Program za održavanje vodoprivrednih obekata koji su u nadležnosti lokalne zajednice za period 2013. - 2014. godina.\n“Ovaj vid održavanja se finansira iz sredstava koja opština dobija po osnovu naknade za vodoprivredu i stavke u tekućem budžetu, a obzirom da je priliv sredstava bio nešto sporiji od očekivanog, predviđena sredstva su tek sad operativna”, pojasnila je Burićeva.\nOna je naglasila da se pravovremenim uređenjem i održavanjem vodoprivrednih objekata, nasipa, kanala i crpniha srtanica obezbjeđuje sigurnost stanovništva i imovine od eventualnih poplava.\n“Opština Kozarska Dubica je sa Javnom ustanovom “Vode Srpske”, odnosno Ministarstvom poljoprivrede, šumarstva i vodoprivrede Republike Srpske potpisala Memorandum u skladu sa projektom “Hitne pomoći i zaštite od poplava u Republici Srpskoj”. Ovim program predviđena je u narednoj godini na području opštine rekonstrukcija i izgradnja ukupno 12 objekata koji služe zaštiti od poplava”, rekla je Burićeva. Ona je pojasnila da je riječ o rekonstrukciji objekta i opreme u crpnoj stanici “Una”, izgradnji nasipa uz obodni kanal, rekonstrukciji gornjeg i donjeg obodnog kanala, popravci i poboljšanju crpne stanice „Glavinac” i popravljanju krune nasipa. “U procesu je završna faza izrade projektne dokumenacije koja će ubrzo biti dostavljena opštini. Mi imamo obavezu izdati građevinske dozvole i obezbijediti određene uslove u vezi ekspropijacije i otkupa zemljišta na mjestima gdje budu građeni novi i proširivani postojeći vodoprivredni objekti ”, pojasnila je Burićeva i dodala da važnost ovog projekta nije samo za grad nego i za poljoprivredne proizvođače i stanovnike, posebno one koji su u ranijem periodu bili ugrožni poplavama.


"Vac ap" uskoro uvodi novinu i svi će znati gde se TAČNO NALAZITE\nKorisnici Android i IOS uređaja će uskoro moći uživo da dele svoju trenutnu lokaciju na WhatsAp-u sa svim kontaktima iz svog telefona koji koriste tu aplikaciju.\nWhatsApp je najavio da će svi njihovi korisnici uskoro moći kroz aplikaciju da podele i svoju trenutnu lokaciju, ali će naravno ona biti šifrovana kako bi se izbegli hakerski napadi.\nKorisnici će moći da odaberu koliko dugo žele da dele lokaciju i moći će da je onemoguće kad god požele. Još uvek nije utanačen tačan datum ove novine, ali iz kompanije kažu da će biti uvedena u narednim nedeljama.\nZaštitite svoje poruke na WhatsAppu u dva koraka\nEvo kako ćete moći da podelite svoju lokaciju:\n1. Kad otvorište "čet" sa određenom osobom ili grupom ljudi, kliknete na "attach" dugme i odete na "Location"\n2. Zatim tu pronađete opciju "share Live Location"\n3. Nakon toga izaberete koliko dugo će vaša lokacija da bude aktivna i vidljiva\nBilo vaši kontakti ili svi koji se nalaze u određenoj grupi za dopisivanje će biti u mogućnosti da otvore mapu i vide vašu lokaciju. Ukoliko više ljudi u istoj glupi podeli svoju lokaciju svi će biti ucrtani na istoj mapi, piše Mirror.\nFejsbuk želi da vam pomogne da nađete SRODNU DUŠU, ali kritičari tvrde da se iza toga krije NEŠTO OPASNO


BUNDESLIGA Statistike, asistencije, tipovi... - MaxBet Sport\nBUNDESLIGA Statistike, asistencije, tipovi…\nMAXBET ASISTENCIJA: 1X&GG, 2D1\nEliminacija Južne Koreje sa Kupa Azije je dobra vest za Augzburg. Trener Manuel Baum će ponovo moći da računa na Ji Dong-Vona i Ku Ja-Čeola, koji su očigledno nedostajali ekipi u prošlom kolu protiv Menhengladbaha (0:2). Na njegovu žalost, Kajubi i Framberger su i dalje povređeni i neće biti u konkurenciji za Majnc. Augzburg kod kuće nije pobedio još od 30. septembra i meča sa Frajburgom, dok Majnc igra sasvim solidno u gostima i na poslednja četiri meča je osvojio sedam bodova.\nMAXBET ASISTENCIJA: D2+, 1-1X\n„Švabe“ i dalje traže formu koja bi im donela opstanak u Bundesligi. Fudbaleri Štutgarta nisu osvojili ni bod na poslednja četiri meča, ali srećom po njih, konkurenti Hanover i Augzburg su u tom periodu osvojili samo po jedan poen. Naredni meč sa Frajburgom spada u spisak onih koje Štutgart prosto mora da dobije. Pogotovo zato što igra kod kuće, gde je i ostvario tri od ovosezonske pobede. Frajburg je u Bundesligi poslednji put pobedio „švabe“ još 2012. godine, posle čega je izgubio na šest od osam susreta.\nTagovi:BundesligaFK AugzburgFK MajncFudbalKladionica


Summary in Serbian\nPodstaknute potrebom za većom konkurentnosti, boljom regionalnom saradnjom i efikasnijom ekonomskom upravom, ekonomije Jugoistočne Evrope su veći deo prethodne decenije posvetile sprovođenju sveobuhvatnog programa reformi. Uprkos određenom napretku na polju primene reformi, region Jugoistočne Evrope i dalje se bori sa velikim procentom nezaposlenosti, sporim stopama rasta i nizom problema na polju infrastrukture, posebno u transportnom i energetskom sektoru.\nRazvijen u kontekstu mogućnosti pridruživanja Evropskoj uniji (EU), potvrđenoj nedavno usvojenom strategijom Evropske komisije za Zapadni Balkan, kao i dalje regionalne saradnje, ovaj drugi u nizu izveštaj pruža sveobuhvatnu procenu ekonomskog učinka i regionalne konkurentnosti u 17 dimenzija politike sa ciljem da pomogne uključenim ekonomijama u razvoju boljih politika. Tokom sačinjavanja ove procene, Organizacija za ekonomsku saradnju i razvoj (OECD) sarađivala je u periodu od početka 2016. do početka 2018. godine sa šest ekonomija iz regiona Jugoistočne Evrope (Albanija, Bosna i Hercegovina, Republika Makedonija, Kosovo,* Crna Gora i Srbija) kako bi obezbedila stručnost i analizu zasnovanu na činjenicama, koje su potrebne kao podrška procesu strukturnih reformi.\nOva publikacija nudi opsežan izveštaj o ključnim ekonomskim izazovima i strukturnim preprekama konkurentnosti u Jugoistočnoj Evropi. Taj izveštaj zasniva se na rigoroznom sistemu kvalitativnih i kvantitativnih procena politike, a izrađen je uz blisku saradnju sa vladama Jugoistočne Evrope i obuhvata preko 1000 regionalnih zainteresovanih strana. Krajnji rezultat je iscrpan izveštaj koji obuhvata preko 600 pojedinačnih indikatora.\nOd poslednjeg izdanja časopisa Competitiveness Outlook primećen je značajan napredak na određenim poljima. Šest procenjenih ekonomija Jugoistočne Evrope usvojile su strategije za poboljšanje sveukupnog nivoa obrazovanja, preduzele mere kako bi se uklonile tehničke prepreke po trgovinu i preduzele korake kako bi uspostavile bolje finansijske mehanizme za mala i srednja preduzeća. Ulažu se i dodatni napori kako bi se proširile usluge širokopojasnog interneta i premostio digitalni jaz, uhvatilo ukoštac sa neefikasnostima u energetskom i poljoprivrednom sektoru, kao i kako bi se odgovorilo na demografske izazove koji su posledica dugoročne nezaposlenosti. Ali uprkos ovim važnim naprecima, i dalje postoji značajan broj društveno‑ekonomskih izazova sa kojim će ove ekonomije morati da suoče na svom putu ka strukturnim reformama i regionalnoj konkurentnosti.\n* Ova oznaka ne prejudicira stavove o statusu i u skladu je sa Rezolucijom Saveta bezbednosti UN 1244/99 i savetodavnog mišljenja Međunarodnog suda pravde o proglašenju nezavisnosti Kosova.\nSlaba implementacija i neadekvatna kontrola nastavljaju da ometaju strukturne reforme u čitavom regionu, dok deficiti na polju ljudskog kapitala i tržišta rada ograničavaju mogućnosti ekonomskog rasta. Mali broj dece upisane u predškolske ustanove i dugotrajna digitalna podela doprinose stvaranju regionalnog jaza po pitanju veština, dok hronični nedostatak ulaganja u nauku, tehnologije i inovacije koči ekonomije na njihovom putu razvitka ka društvima koje se temelje na znanju. Nauka, tehnologije i inovacije u ekonomijama Jugoistočne Evrope nastavljaju da kaskaju za sličnim ekonomijama, što je dodatno pogoršano slabom povezanošću poslovne zajednice i akademskih krugova, kao i visokom stopom „odliva mozgova“ među mladim diplomcima.\nNedostatak finansiranja preduzeća inhibira ekonomski rast i sprečava rast potencijala slobodnog tržišta u svih šest ekonomija, dok neefikasnosti u sistemima prikupljanja poreza i upravljanja njime podrivaju javne izvore prihoda. Ove strukturne neefikasnosti imaju negativne posledice po mala i srednja preduzeća i podstiču neformalne aktivnosti. Povrh toga, slaba primena politike konkurentnosti – naročito u visoko koncentrisanim sektorima bankarstva, komunalnih usluga i transporta – dovodi do stvaranja nepoštenih uslova na tržištu. Problem u regionu predstavljaju i neefikasna preduzeća u državnom vlasništvu, široko rasprostranjeno izbegavanje plaćanja poreza i neadekvatna primena antikorupcijskih mera – a to sve utiče na produktivnost.\nPrekomerno regulisanje trgovine robom i uslugama povećalo je radne troškove za preduzeća u ekonomijama Jugoistočne Evrope, uz istovremeni uticaj na priliv stranog kapitala. U dodatne prepreke spadaju i slabo razvijena transportna infrastruktura i neefikasni sektor komunalnih usluga, pri čemu potonje odlikuje visok nivo vertikalne integracije. Kada je u pitanju područje održivosti, ekonomske politike ne uspevaju da potpomognu ekonomski rast na ekološki prihvatljiv način, narušavajući javno zdravlje i dugoročnu konkurentnost.\nPut ka napretku\nU celini gledano, ovi izazovi predstavljaju ogroman niz prepreka za region. Stoga je od suštinske važnosti razviti kratkoročne i srednjoročne strategije kojima će se obezbediti primena politike.\nRazvoj veština i inovacija. Glavni prioritet za region bi trebalo da bude ulaganje u stvaranje ljudskog kapitala i poboljšanje efikasnosti tržišta rada. Ekonomije Jugoistočne Evrope bi takođe trebalo da smanje naknade za upis u predškolske ustanove i time ga pospeše. Povrh toga, vlade bi trebalo da primene holistički pristup kako bi olakšale prelaz ka društvu koje se temelji na znanju time što će obuhvatiti i povezati ulagače iz poslovnog, akademskog, državnog i civilnog društva i tako pružiti više podsticaja za naučnu izvrsnost, primenu tehnologija, rast preduzetništva i stvaranje prostora za inovacije.\nKreiranje poštene tržišne utakmice kao podstrek za razvoj poslovanja. Ekonomije Jugoistočne Evrope bi takođe trebalo da stave prioritet na pristup finansijskim sredstvima tako što će podsticati stvaranje alternativnih izvora finansijskog i rizičnog kapitala. Posvećenost omogućavanju veće dostupnosti finansijskih sredstava doprineće razvoju malih i srednjih preduzeća i ujedno će poboljšati uslove za sve učesnike na tržištu time što će rasteretiti prekomerno restriktivna kreditna tržišta. Na isti način, povezanost direktnih stranih ulagača i malih i srednjih preduzeća bi trebalo ojačati prioritizacijom dugoročnih i održivih ulaganja u visokostručne i kreativne sektore. Konačno, vlasti u regionu bi trebalo da se fokusiraju na saradnju u oblasti suzbijanja korupcije, uključujući pružanje robusnije zaštite razotkrivača u svih šest ekonomija.\nRazvoj infrastrukture koja podržava efikasan i održiv razvoj. Sa stanovišta srednjoročnih rešenja, ekonomije Jugoistočne Evrope bi imale koristi od daljih ulaganja u infrastrukturu, uključujući reformu transportnog i energetskog sektora. Naročito su neophodne reforme železnice i poboljšanje informacionih sistema kako bi se situacija u regionu uskladila sa najboljim praksama organizacije OECD i sa EU standardima. Povrh toga, pažnju treba obratiti i na tehničke standarde poput, recimo, usklađivanja zakonodavstva u oblasti ekologije radi ispunjenja međunarodnih zahteva. U oblasti energetike, okvire politike bi trebalo potpuno uskladiti sa ciljevima na području klimatskih promena, dok je bolji institucionalni kapacitet neophodan za sprovođenje tekućih reformi energetskog tržišta.\nDa bi se omogućila uspešna reforma politike, ove preporuke bi trebalo osmisliti tako da ispunjavaju specifične zahteve svake ekonomije, uz istovremeno uzimanje u obzir brojnih preklapanja i veza prisutnih u regionu.


Latvalin idol je Toivonen - AutoPortal.rs\nHome > Auto sport > WRC > Latvalin idol je Toivonen\nLatvalin idol je Toivonen\nNajmlađi WRC pobednik Latvala otkrio je da mu je najveći idol Henri Toivonen, finska reli legenda.\nLatvala je imao samo 13 godina kada je Toivonen poginuo na reliju Tour de Corse. Latvalu je impresionirala njegova spektakularna karijera. Latvala je srušio Toivonenov rekord i postao je najmlađi WRC pobednik. Henri Toivonen je prvu WRC pobedu ostvario 1980. godine na RAC reliju sa 24 godine, dok je Jari - Matti pobedio u Švedskoj sa 22 godine.\n"Toivonen je uvek bio moj heroj. Kad je trebalo, bio je brži od svih. Imao je mnogo uspona i padova u karijeri, ali je mogao postavljati fantastična vremena i drugi vozači nisu znali kako mu to uspeva, to je ono što me je impresioniralo."\n"Uvek sam cenio ono što je potrebno brzom vozaču, ali vam sad treba i pouzdanost. Brzina ne donosi ništa. Henri je postao moj idol početkom 90-tih kada sam sa devet godina dobio Sunbeam Avenger. Pričalo se da je to Henrijev stari automobil. No otkrio sam još neke detalje. Sprovodim istraživanje jer ponovo slažem automobil i saznao sam da to ipak nije njegov automobil.“


Sveske za javno pravo, broj 30\nOvdje možete preuzeti broj 30 časopisa Sveske za javno pravo\nPostojeći modeli verske nastave u državama regiona i dalje izazivaju oprečne stavove, potkrepljene prevashodno argumentima načelnog karaktera. Izostaju sveobuhvatna empirijska istraživanja koja bi razjasnila dilemu o efektima i posledicama uvođenja verske nastave u postsocijalističkom periodu. Otuda, rasprave o opravdanosti uvođenja veronauke u javni obrazovni sistem često se zasnivaju na proizvoljno plasiranim poluistinama.\nBez obzira na to što se navodi veći broj razloga, dva argumenta su ključna kada je reč o opravdavanju uvođenja veronauke u javni obrazovni sistem. Prvo, ističe se razlog pravednosti i teza da verska nastava nije uvedena, već da je vraćena u državne škole nakon što je posle Drugog svetskog rata bila nasilno ukinuta. Drugo, uvođenje verske nastave opravdava se tezom da je reč o osnovnom ljudskom pravu i da država treba da omogući njegovo ostvarivanje.\nOba argumenta mogu biti relativizovana i obesnažena. Verska nastava nije ukinuta nakon Drugog svetskog rata, već je samo izmeštena iz javnog obrazovnog sistema u okrilje crkava i verskih zajednica, koje su nastavile da ga ostvaruju. Osim toga, nekritička primena principa restitucije zanemaruje sve druge društvene faktore i neuporedivost okolnosti iz sredine XX veka i četiri ili više decenija nakon toga. Kada je reč o argumentu koji se zasniva na obavezi države da omogući ostvarivanje verske nastave zanemaruje se činjenica da ne postoje jednoobrazno postavljeni međunarodni standardi u pogledu ostvarivanja ovog aspekta slobode veroispovesti. U evropskom miljeu postoje različiti modeli verske nastave, a postoje i one države koje ne predviđaju veronauku u državnim školama.\nUvođenje veronauke u državama regiona prevashodno je posledica snažne društvene pozicije dominantnih crkava i sve prisutnijeg procesa repolitizacije religije. Otuda, uvođenje verske nastave u državne škole regiona ne može se posmatrati isključivo kao pitanje ljudskih prava. Ovaj problem neophodno je sagledati sa aspekta potencijalnih posledica koje verska nastava konfesionalnog tipa može proizvesti u tranzicionom društvu.\nNa tlu bivše Jugoslavije, religijska osećanja ljudi su politički zloupotrebljavana uz neprestano podsećanje na negativno istorijsko sećanje. Nacionalni identiteti građeni su na dominantnoj verskoj pripadnosti, a osnažena religijska osećanja doprinosila su političkoj homogenizaciji nacija. Iako je u osnovi bio motivisan stvaranjem nacionalnih država, rat je imao obeležje i verskog rata. Podsticanje verske netrpeljivosti u samom ratu imalo je za posledicu stvaranje visoke etničke distance koja i dalje predstavlja ozbiljan konfliktni potencijal. Ujedno, umesto afirmisanja humanističkih vrednosti u čijoj osnovi bi trebalo da bude poštovanje ljudskog dostojanstva i razvijanje tolerantnosti prema svakom vidu različitosti, dominantne crkve uveliko doprinose razvijanju konzervativnog i retrogradnog kulturnog identiteta koji je često u neskladu sa savremenim konceptom ljudskih prava. To su uostalom i ključni razlozi zašto je konfesionalni vid verske nastave pogrešan izbor u još uvek nedovoljno konsolidovanom tranzicionom društvu u kome su konflikti potencijalni zasnovani na nacionalnoj i verskoj pripadnosti i dalje visoki. Verska nastava u multikonfesionalnoj državi ne može da ostvari svoju pozitivnu misiju ukoliko razdvaja decu po osnovu religijskih uverenja njihovih roditelja. Oblikovanje religioznog identiteta i verska socijalizacija upravo i treba da se ostvaruje u ambijentu verske različitosti. Verska nastava nužno mora biti nekonfesionalnog, opšteobrazovnog i kognitivnog karaktera.\nSkromnim znanjima o pravnom uređivanju verskih sloboda doprinelo je i marginalizovanje Državno-crkvenog prava kao naučne discipline nakon Drugog svetskog rata. Otuda potreba za razvijanjem ove naučne discipline, a ovaj broj Svezaka za javno pravo donosi jedan broj radova koji će doprineti unapređivanju znanja u ovoj oblasti.


Za doček, u prestonici, trubači sa juga Srbije - InfoVranjske\nZa doček, u prestonici, trubači sa juga Srbije\nNajbolji i višestruko nagrađeni trubači: orkestar Ekrema Mamutovića iz Vranja (Šampion šampiona Guče 2016.), orkestar Bojana Ristića iz Vladičinog Hana (najbolji orkestar Guče 2016.) i orkestar Saše Krstića iz Surdulice (zlatna truba Guče 2016.) biće gosti Beograda i izvešće najpopularnije trubačke kompozicije i uvesti nas u prednovogodišnje slavlje. Uz trubačke hitove, spletove narodnih kola Akademskog kulturno umetničkog društva „Lola“ , srpske nošnje, i tradicionalne pesme na najlepši mogući način publiku i one koji poštuju srpski melos i tradiciju uvešće u proslavu naredne i nadamo se uspešne Nove 2017. godine.\nJoš se ne zna program za doček Nove godine\nBiće ovo beogradski spektakl posvećen dragocenom instrumentu zbog čijeg zvuka i atmosfere koju orkestri stvaraju, mnogi turisti iz daleka dolaze u Srbiju, neretko i više puta. Guča se daleko „čuje“ a ovoga puta u prestonici na neobičan način i uz prilagođen repertoar kako bi svi posetioci 29 decembra uživali u beogradskom Sava Centru.\nŠampion Guče, najbolji među najboljima, majstor nad majstorima ,Ekrem Mamutović iz Vranja, je na prvom takmičenju majstora trube ovogodišnjeg, 56. Sabora trubača u Guči, odneo pobedu i osvojio statuu „Desimir Perišić“.


Grad Trebinje i Fudbalski savez BiH zajednički finansiraju reflektore na stadionu u Policama | Trebinje Live\nGrad Trebinje i Fudbalski savez BiH zajednički finansiraju reflektore na stadionu u Policama\nGrad Trebinje i Fudbalski savez BiH zajednički će finansirati izgradnju reflektora na stadionu u Policama, čija će ukupna vrijednost biti oko 1.200.000 KM.\nTo je jedan od preduslova da bi Fudbalski klub "Leotar" dobio licencu za takmičenje u Premijer ligi u sezoni 2022/23, potvrđeno je za TrebinjeLive.info. Grad je raspisao ovaj tender, kako rok za podnošenje žalbe na prvostepenu odluku Fudbalskog saveza BiH kojom trebinjski premijerligaš nije dobio licencu za nastup u Premijer ligi ističe u ponedjeljak, 16. maja.\nU finansijskoj konstrukciji za ovaj projekat, Grad učestvuje sa oko 850.000 KM sa PDV-om, dok će UEFA, posredstvom Fudbalskog saveza BiH učestovovati sa oko 350.000 KM.\n"UEFA će finansirati rasvjetu za reflektore, dok će preostale radove finansirati Grad Trebinje", pojašnjeno je za TrebinjeLive.info.\nNa stadionu u Policama ranije je uređena atletska staza, saniran je dio svlačionica i pomoćnih prostorija, promijenjene su stolice na tribinama, a u saradnji sa Fudbalskim savezom očekuje se i donacija terena sa hibridnom travom.


Distribucija paketa hrane i higijenskih sredstava u naselju Zaga Malivuk\nBeograd, 12. mart – U organizaciji Crvenog krsta Srbije i projekta Nemačke razvojne saradnje „Inkluzija Roma i drugih marginalizovanih grupa u Srbiji“ koji sprovodi Nemačka organizacija za međunarodnu saradnju GIZ, u podstandardnom naselju Zaga Malivuk, podeljeno je 127 paketa hrane i 127 paketa higijenskih proizvoda sa dezinfekcionim sredstvom, za 79 porodica.\nDistribucija paketa hrane i higijenskih proizvoda, koji sadrže i dezinfekciona sredstva, aktivno se sprovodi u 18 gradova i opština širom Srbije. U periodu od tri meseca, predviđena je podela 9000 paketa hrane i 9000 paketa higijenskih sredstava.\nČlanica Gradskog veća, Danijela Mirjanić, zahvalila se Crvenom Krstu i GIZ-u, sa kojima već duži niz godina ostvaruju odličnu saradnju i dodala da je ovaj projekat primer dobre prakse.\n„Vlada Republike Srbije i Grad Beograd, bez međunarodnih organizacija i nevladinog sektora, svakako ne bi mogli da se suoče sa raznim problemima sa kojima se susreću svakodnevno. Prethodna godina je bila prilično izazovna, te je zahtevala humanost na delu i pružanje ruke svojim komšijama. Jedan od glavnih ciljeva jeste inkluzija Roma, ali pri tome ne mislimo samo na pomoć, već i na obrazovanje, jednakost i pravo na pristojan život.“\nGeneralni sekretar Crvenog krsta Srbije, Ljubomir Miladinović, izrazio je zahvalnost Nemačkoj razvojnoj saradnji na podršci. „Moje kolege zdravstveni radnici kao i moji saradnici, volonteri i zaposleni u Crvenom krstu svakoga dana tokom epidemije COVIDa-19 pokazivali su koliko je važna ljudska solidarnost, humanost i lično požrtvovanje. Drago mi je da ste i vi ovu posvećenost prepoznali i da ste za svog partnera izabrali najstariju humanitarnu organizaciju - Crveni krst, koja u Srbiji postoji 145 godina“, rekao je Miladinović i dodao da je ova organizacija pružala pomoć najranjivijim kategorijama stanovništva u različitim krizama, poštujući svoje osnovne principe i misiju.\nŠef Odeljenja za ekonomsku saradnju Ambasade Nemačke u Beogradu, Kristijan Šiling, napomenuo je da je pandemijska situacija unela dosta neizvesnosti u svakodnevni život lokalnih zajednica, a da su marginalizovane grupe posebno ranjive. On je istakao je da je glavni cilj ovog projekta poboljšanje i osnaživanje životnih uslova romske manjine. „Pandemija ih je mnogo pogodila, pogotovo u pogledu lične higijene, higijene objekata, sanitarnih i životnih uslova u romskim podstandardnim naseljima. Moguće su opasne posledice po ova naselja zbog neadekvatnog pristupa vodi, kanalizaciji ili gubitku električne energije“, naveo je Šiling i dodao da razvojna saradnja podržava napore relevantnih partnera na uključivanju Roma kroz holistički pristup, radeći na pravnom okviru, institucionalnom nivou i direktno sa pogođenim zajednicama.\nU saradnji sa Nacionalnom alijansom za ekonomski razvoj (NALED), projekat „Inkluzija Roma i drugih marginalizovanih grupa u Srbiji“ će nastaviti i aktivnosti u cilju informisanja, prevencije i oporavka marginalizovanih porodica iz 18 gradova i opština. Takođe, u fokusu će biti i ekonomsko osnaživanje\nRoma i Romkinja i drugih marginalizovanih grupa, uz pomoć programa „Zajedno za zajednicu“, kroz različite vidove radnog angažovanja. Ovim programom, koji će se realizovati u šest gradova i opština (Aleksinac, Kragujevac, Kruševac, Pirot, Subotica i Vranje), planirana je i podela još 1200 paketa za 210 porodica, što čini ukupan broj od 24500 paketa pomoći.\nVirus COVID-19 zahvatio je čitavu teritoriju Republike Srbije početkom 2020. godine, a zbog životnih uslova, marginalizovane grupe su najpogođenije. Kao odgovor podrške najugroženijima, mere distribucije paketa hrane i higijene namenjene su za 4.733 porodica.


► Džonson i Erdogan razgovarali o turskoj ofanzivi, žele sastanak s Merkel i\nBritanski premijer Boris Džonson i predsednik Turske Redžep Tajip Erdogan žele da se sastanu s liderima Nemačke i Francuske kako bi razgovarali o turskoj vojnoj operaciji protiv Kurda na severu Sirije, saopštio je danas Dauning strit.\nU saopštenju Džonsonovog kabineta navodi se da su se on i Erdogan "složili da traže priliku da se sastanu s predsednikom (Francuske Emanuelom) Makronom i kancelarkom (Nemačke Angelom) Merkel kako bi razgovarali o trenutnoj situaciji, kao i o širim pitanjima, uključujući migracije i borbu protiv terorizma", prenosi AP.\nSporazum o primirju na severu Sirije kojem su posredovale SAD, Džonson je opisao kao "korak u pravom smeru", ali je naveo da "ostaje velika zabrinutost zbog turske vojne operacije na severoistoku Sirije".\nTurska je 9. oktobra počela operaciju "Izvor mira" da bi stvorila bezbednu zonu duž svoje granice sa Sirijom, očišćenu od kurdskih boraca koje smatra teroristima i pretnjom po nacionalnu bezbednost.\nPrekid vatre je stupio na snagu u četvrtak uveče kako bi Kurdi mogli da se povuku sa severoistoka Sirije i predviđeno je da traje do utorka. Međutim, kurdske i turske snage se međusobno optužuju za kršenje primirja.


U opštini Novi Beograd održana međunarodna konferencija „Obrazovanje i socijalna zaštita dece i mladih iz socijalno osetljivih grupa“ : Gradska Opština Novi Beograd\nU opštini Novi Beograd održana međunarodna konferencija „Obrazovanje i socijalna zaštita dece i mladih iz socijalno osetljivih grupa“\nU petak 22. novembra u sali 1 opštine Novi Beograd održana je međunarodna konferencija „Obrazovanje i socijalna zaštita dece i mladih iz socijalno osetljivih grupa“ u zajedničkoj organizaciji udruženja „VITEZOVI OSMEHA“ iz Novog Sada i\nopštinskog Centra za brigu o starima, deci i osobama sa invaliditetom “Novi Beograd” .\nOpštinski centar je bio partner u realizaciji više međunarodnih konferencije tokom godine koje je organizovalo ovo udruženje.\nNa konferenciji je učestvovao veliki broj studenata, roditelja i stručnih radnika iz Beograda i cele Srbije.\nPanelisti su bili ugledni profesionalci iz Črnomelja, Karlovca, Varaždina, Sremske Mitrovice i Beograda.\nIzložbeni štandovi Udruženja za pomoć MNRO „Novi Beograd“ i Udruženja samohranih roditelja dece sa invaliditetom „Plava školjka“ bili su odličan očigledan doprinos primerima konkretnog rada na razvoju veština i kreativnosti dece i mladih sa invaliditetom.\nOva značajna konferencija je poslednje u nizu ove godine koju organizuje udruženje „Vitezovi osmeha“.\nUčesnike konferencije je pozdravila direktorka opštinskog Centra, Milka Milovanović-Minić ispred opštine Novi Beograd, domaćina ove značajne konferencije i ispred opštinskog Centra za brigu o starima, deci i osobama sa invaliditetom “Novi Beograd”.\n„Opštinski Centar koji vodim podržava sve dobre i kvalitetne lokalne inicijative bilo da dolaze od pojedinaca ili udruženja. Sa posebno velikim pijetetom podržavamo udruženja koja neguju kontinuitet i trend organizovanja edukacija jer smatramo da samo obrazovani i kvalitetno informisani možemo prepoznati adekvatno svoju ulogu i potrebe drugih i stvarati moćnu mrežu formalnih i neformalnih pružalaca usluga socijalne zaštite na lokalu od kojeg sve počinje i gde se sve završava. Današnja konferencija je zadnja u nizu ovoj godini ali i nije jedina koju smo podržali i na kojoj smo aktivno učestvovali jer Vitezovi osmeha su sjajno prepoznali svoju ulogu i rade odličan posao pored kontinuiranih edukacija i povezivanja profesionalaca kako na lokalnom , međuopštinskom tako i na regionalnom nivou.“ Rekla je direktorka opštinskog Centra, Milka Milovanović-Minić.\nPredsednik udruženja, Nebojša Nikolić, se zahvalio na podršci opštini Novi Beograd i opštinskom Centru istakavši da konferencije koje organizuje udruženje „Vitezovi osmeha“ okuplja sve veći broj pre svega mladih ljudi i eminentnih stručnjaka u oblasti zdravstva, obrazovanja i socijalne zaštite što predstavlja značajan doprinos razvoju struke defektologa.\nNa konferenciji je bilo reči o obrazovanju, inkluziji, umrežavanju različitih aktera društvene zajednice, očekivanim i obavezujućim standardima u radu, mogućnostima, ograničenjima, dometima i realnim potrebama.


2022. Otkriven lifting lica Dacia Duster – Danasnje\nHome/Automobili/2022. Otkriven lifting lica Dacia Duster\nmacax June 27, 2021\n0 23,099 2 minuta citanja\nIzmenjeni SUV Dacia Duster iz 2022. godine predstavljen je u Evropi – model koji će verovatno biti visoko na listi želja za Dacijino predviđeno australijsko lansiranje 2022. godine.\nDacia – rumunski budžetski brend u vlasništvu Renoa – tretirala je Duster revidiranim dizajnom spoljašnjosti u skladu sa svojim najnovijim modelima Sandero i Logan, plus nova unutrašnja tehnologija i dodatak automatskog menjača sa dvostrukom spojkom.\nNove jedinice prednjih svetala sa dnevnim svetlima u obliku slova I (prema Sandero-u) i revidiranim šablonom prednje maske imaju napred, a tema u obliku slova I nastavlja se na zadnja svetla pozadi.\nPrerađeni dizajn zadnjeg branika i novi aluminijumski točkovi od 16 i 17 inča „stavljeni na test u vazdušnom tunelu“ tvrde da su poboljšali aerodinamiku, kombinujući se sa efikasnijim gumama (nudeći smanjenje otpora kotrljanja za dva točka za 10 odsto -drive modeli) za smanjenje emisije CO2 za 5,8 g / km u verzijama sa pogonom na sve točkove.\nUnutrašnjost, novi 8,0-inčni ekran osetljiv na dodir za info-zabavu, koji standardno nudi žičanu Apple CarPlai i Android Auto, DAB radio, šest zvučnika i prepoznavanje glasa je standardno. Kao opcija mogu se dobiti bežični Apple CarPlai i Android Auto, zajedno sa ugrađenom satelitskom navigacijom.\nOstala ažuriranja unutrašnjosti uključuju novu presvlaku sedišta od tkanine, redizajnirane naslone za glavu prednjih sedišta i višu središnju konzolu sa kliznim naslonom za ruke. Automatska kontrola klime i grejanje prednjih sedišta na vodećim modelima prenose se sa modela pre lifta.\nNovo za 2021. godinu je prikaz 4k4 monitora u okviru sistema za zabavu na modelima sa pogonom na sva četiri točka, koji prikazuje uglove nagiba i kotrljanja, kompas, visinomer i „zbirni dnevnik“ terenskog putovanja.\nDacia tvrdi da je razmak od tla od 217 mm i 214 mm za modele sa prednjim pogonom i pogonom na sve točkove, zajedno sa uglom prilaska od 30 stepeni, uglom preloma od 21 stepen i uglovima odlaska od 33 do 34 stepena, u zavisnosti od modela.\nIspod poklopca motora, 1,3-litarski turbobenzinski benzinski četvorocilindrični motor snage 110 kV / 250 Nm dobija šestostepeni automatski menjač sa dvostrukom spojkom, dok evropski benzinski i TNG motor sa 74 kV snage 74 kV postiže veći rezervoar za benzin.\nOstali motori u ponudi uključuju 1,0-litarski turbo-benzinski trocilindraš od 66 kV / 160 Nm, 1,3-litarski turbo-benzinski četvorocilindar od 96 kV / 240 Nm i 1,5-litarski turbo-dizel četvorocilindar od 85 kV / 260 Nm, svi upareni sa šest priručnici sa brzinom i pogon na prednje točkove, omogućavaju dostupnu opciju pogona na sva četiri točka za 1,5-litarski dizel motor.\nSnižavanje maloprodajnih cena nedostatak je aktivnih bezbednosnih karakteristika, sa autonomnim kočenjem u nuždi, prilagodljivim tempomatom, upozorenjem na napuštanje trake, asistencijom zadržavanja trake, prepoznavanjem saobraćajnih znakova i nadzorom pažnje vozača, a sve to nije dostupno ni na jednom Duster zaštitnom vozilu.\nDostupno je nadgledanje mrtvih tačaka, zajedno sa zadnjim parking senzorima, asistencijom za zadržavanje uzbrdo, kamerama za višestruko prikazivanje i, kod modela sa svim šapama, kontrolom spuštanja sa brda.\nPreuređena Dacia Duster iz 2022. godine biće u prodaji u Evropi kasnije ove godine.\nIako australijsko lansiranje brenda Dacia još uvek nije zvanično zaključano, očekujte da će Duster voditi lokalnu seriju ako bude spušten ispod sledeće godine.


Direktor „Potisja“ Zoltan Feješ je takođe otkrio i da će se do 30. juna ove godine, kontejnerima za sekundarne sirovine pokriti i II Mesna zajednica.\n"Bećej će tako postati prva opština u Srbiji koja će imati sto posto pokrivenost sakupljanja sekundarnih sirovina od strane građanstva, organizovanog putem kontejnera. Sada je kompletno pokriveno Bačko Petrovo Selo, Bačko Gradište, Mileševo, Drljan, Radičević, Poljanica, i dve Mesne zajednice u Bečeju, preostala je dakle još samo jedna, druga Mesna zajednica", rekao je Feješ i podsetio da je na početku, iskorišćenost sekundarnih sirovina bila 45 posto, a sada je 60 posto.\n"Oko 12 hiljada građana je obuhvaćeno pružanjem naših usluga i preko hiljadu pravnih lica, što je sve rezultat poslednjih 6 godina našeg rada. Pre toga bilo je svega 9 hiljada fizičkih lica i oko 350 pravnih lica. Vozni park nam je bio star preko 19,5 godina, a sada je obnovljen", zaključio je prvi čovek Potisja i podsetio na saradnju sa firmom Ekostar pak, koja je dosad isporučila preko 450 kontejnera.\nI sama direktorka Ekostar paka, Bojana Perić istakla je da je upravo četvorogodišnja saradnja sa Potisjem, pokazatelj da stvari mogu da se promene, konkretno u javno komunalnim preduzećima.\n"Potisje je svetao primer cele Srbije, jer mi kao nacionalni operater sistema upravljanja ambalažnim otpadom u Srbiji sarađujemo i sa drugim lokalnim samoupravama i vidimo da su uspesi bečejskog preduzeća daleko najveći na celoj teritoriji Srbije", rekla je direktorka Ekostar paka ukazavši na činjenicu da je u bečejskoj opštini upravljanje i preuzimanje otpada od građanstva, 99,99 posto.\n"Mi trenutno u Srbiji imamo samo 85 posto pokrivenost teritorije za sakupljanje otpada, što znači da 15 posto stanovništva svoj otpad odlaže na smetlišta, divlje deponije, u prirodu, reke i na taj način imamo konstantna zagađenja."\nPostavljanjem svima prepoznatljivih žutih kontejnera, u Bečeju se ne završava posao što se tiče odlaganja otpada. Velimir Cvejanov, ekolog Potisja posebno ističe edukaciju mladih.\n"U planu je da izradimo jasno uputstvo šta je konkretno PET, šta je karton i slično i tako stavimo fokus na edukaciju građanstva. Radićemo na edukaciji, sa posebnim akcentom na decu i mlade, zatim na obaveštavanje građanstva da konkretizujemo koje sve vrste otpada treba i kako odlagati. Dakle da sakupljamo što više, što kvalitetnije, sa što manje utrošenog i vremena i resursa".


50 miliona eura za izgradnju dionice autoputa na koridoru Vc - Akta.ba\n30.08.2018. 11:21 / Izvor: Fena\n"Danas smo potpisali dva sporazuma, prvi za komponentu A u vrijednosti 27.150.000 dolara, što je oko 23,3 miliona eura. Vrijednost projekta za komponentu B je 24,3 miliona eura", izjavio je Bevanda nakon potpisivanja.\n"Suvišno je ponavljati koliko nam je bitna izgradnja autocesta i cestovne infrastrukture i zato su ovakvi sporazumi i projekti od posebnog značaja. Zahvalni smo rukovodstvu OFID-a što je prepoznalo interes i potrebu da se uključe i podrže izgradnju autoceste na koridoru Vc i što smo nakon kraćeg zastoja u periodu usvajanja zakona o trošarinama ponovo nastavili našu saradnju", istakao je Bevanda.\n"Današnje potpisivanje sporazuma dešava se u sklopu već uspostavljenog okvira saradnje između OFID-a i BiH od 1997. godine. Od tog perioda podržano je 12 projekata u javnom sektoru i uloženo oko 200 miliona dolara u obrazovanje, stambeni fond, poljoprivredu i transport. Međutim, samo je osam posto ovih sredstva uloženo u sektor transporta", rekao je Al-Harbish.\n"Bez kompletne autoceste na koridoru Vc ne možemo očekivati neki veliki razvoj u BiH i to je korak kojem svi težimo, da se uspostave normalne komunikacije u BiH", rekao je Čavara, te izrazio zahvalnost Ministarstvu finansija i trezora BiH što su omogućili da dođe do potpisivanja ovih sporazuma.\n#Suleiman Jasir Al-Herbish


EXPRES VESTI - BiH: Vehabija preti da će ubiti 40 ljudi\nBiH: Vehabija preti da će ubiti 40 ljudi\nStanovnicima povratničkog mesta Koraj u BiH strahuju jer im je jedan vehabija pretio da će za Novu godinu ubiti najmanje 40 ljudi, pišu “Večernje novosti“.\nOvu informaciju preneli su sarajevski mediji kojima su se navodno javili uplašeni meštani, koji kažu da svakog dana strepe zbog pretnji muškarca, poznatog po nadimku Puhavac.\nKako su ispričali Bošnjaci, meštani ovog povratničkog mesta, Puhavac je ranije takođe živeo u Koraju ali je, prema njihovim rečima, zbog svog oblačenja i načina na koji je izvodio namaz, isteran iz džamije.\nBesan, napustio je ovo mesto i otišao u Tuzlu.\n“Pored svih nedaća koje prate Koraj, od nezaposlenosti i nemara lokalnih političara, ne treba i ovo da nam se dešava. Uplašeni smo i nadamo se da će neko zaustaviti tog vehabiju koji preti našem nedužnom narodu. Ne smemo dozvoliti više terora u državi i zato moramo upoznati javnost sa pretnjama s kojima smo suočeni. Neko mora da reaguje, naša sigurnost je ugrožena“, kazali su meštani Koraja.\nSlužbenici policijske stanice Lopare već su obišli Koraj i razgovarali sa pojedinim meštanima, kako bi dobili informacije o pretnjama.\nNadležnost za ovaj slučaj trebalo bi da ima policija tuzlanskog kantona, jer kruže informacije da se Puhavac nalazi na području Federacije BiH.\nU policiji tuzlanskog kantona kažu da proveravaju navode oko pretnji vehabije stanovnicima Koraja i informaciju da se Puhavac kreće teritorijom Federacije BiH.\nAleksandra Simojlović, portapol CJB Bijeljina, koji ima nadležnost nad Loparama, kaže, za "Novosti", da nisu dobili nikakvu prijavu iz sela Koraj.\n“Apelujemo na sve građane da ukoliko dobiju pretnje, a nalaze se na području Republike Srpske, odmah ih prijave policiji, a ne da se prvo obraćaju medijima“, ističe Simojlovićeva.\nMore in this category: « Počinje primena kubanskog leka u Srbiji\tNovi ISIS video pokazuje apokaliptičnu viziju konačnog obračuna sa Zapadom »


Stamatović: Proglašenje Zlatibora prirodnim dobrom je demonstracija sile naprednjačke vlasti\nBeta 23. maja 2017. 16:05\nPredsednik Opštine Čajetina Milan Stamatović izjavio je danas da je odluka ministarke gradjevinarstva, saobraćaja i infrastrukture Zorane Mihajlović da se Zlatibor proglasi prirodnim dobrom i zaustavi izgradnju gondole „demonstracija sile naprednjačke vlasti“.\n„Na dan kada Vlada bude raspravljala o ovoj antisrpskoj, rušilačkoj ideji promoterke trilaterale u Srbiji pozvaću predstavnike političkih stranaka, računajući i partije vladajuće koalicije, prijateljske ambasade, ali i gradjane Srbije da se ispred zgrade Vlade okupe i iznesu svoj stav o toj suludoj nameri“, rekao je Stamatović.\nDodao je da ne zna šta Mihajlović planira, „da li da pravnim nasiljem, parkom prirode proglasi deo ili ceo Zlatibor“.\n„Ministarka nije poslala opštini granice i zone planirane zaštite tako da ne znamo njene namere“, rekao je Stamatović.\nDodao je da Ministarstvo gradjevinarstva, saobraćaja i infrastrukture namerava da parkom proglasi deo „gde žive pošteni Zlatiborci, ali ne i na delu od 2.213 hektara koje je to ministarstvo poklonilo privatnom vlasniku, a što onemogućava gradnju turističke gondole“.\nMihajlović, prema njegovim rečima, „hoće da poništi izbore u Čajetini i reketira investitore koji su došli i grade legalno prema planovima razvoja opštine“.\n„Kako je moguće da se baš danas ministarka setila da se bavi pitanjem porekla novca u sektoru gradjevinarstva, a nikad nije govorila o sumnjivim investitorima koji godinama ulažu i grade širom Srbije, a ponajviše u Beogradu“, upitao je Stamatović.\nTi investitori, kako je naveo, su ili „bliski aktuelnoj vlasti i rade za njene interese za razliku od Zlatiboraca koji poštuju red, rad i zakon i uprkos svim pritiscima štite državnu imovinu od te iste vlasti“.\n„Nije Zorani Mihajlović babo u amanet ostavio Zlatibor kao njenu prćiju da bi mogla da poklanja 2.213 hektara državnog zemljišta privatnim licima, uključujući i prirodna dobra, medju kojima su i Ribničko jezero i jezero u centru Zlatibora“, naveo je Stamatović.


Rukometaši Čelika na zimskim pripremama u SRC Ajdinovići | zenicainfo.ba\nNaslovnica Aktuelno Rukometaši Čelika na zimskim pripremama u SRC Ajdinovići\nRukometni klub Čelik, vrijedno radi i priprema se za nastavak sezone u Prvoj rukometnoj ligi Federacije BiH, a rukometaši koji su otputovali u SRC Ajdinoviće na zimske pripreme, danas su počeli sa treninzima.\nNakon što su 2019. godinu i prvi dio sezone okončali na drugom mjestu, zadatak i cilj RK Čelik, svakako je vrh tabele i plasman u rukometnu Premijer ligu Bosne i Hercegovine.\nU SCR Ajdinoviće otputovalo je 16 rukometaša i trener Rizvanović, gdje ostaju do nedjelje, 02. februara. Trenirat će dva puta dnevno, a fokus priprema je fizička spremnost, jer slijede velike i veoma važne utakmice u nastavku prvenstva.\nEkipa Čelika je na drugoj poziciji sa 27 osvojenih bodova iz 10 utakmica, a najveći rival je Krivaja Zavidovići sa 30 bodova. U prvoj utakmici nastavka sezone, Čelik putuje u Sanski Most, gdje će snagu odmjeriti sa devetoplasiranom ekipom Sane 7. (Maid Dizdarević)\nPrethodni članakVedro: Olimpijska ljepotica Jahorina\nNaredni članakOdobreno vađenje zlata u Varešu\nMještani Lukovog polja po prvi put će dobiti ambulantu i apoteku\nUređeno: 30/01/2019 - 16:06\nMuzej grada Zenice u misiji promocije domicilnog naslijeđa u duhu novog...\nUređeno: 03/07/2018 - 14:20


Ljimaj: Obećanja stranaka o ekonomiji su besmislena, NISMA gradi poverenje - Kosovo Online\nLjimaj: Obećanja stranaka o ekonomiji su besmislena, NISMA gradi poverenje\n7. Februar 2021. • 08:22\nPredsedik NISMA Fatmir Ljimaj rekao je da je ta stranka fokusirana na sticanje poverenja građana i preuzete obaveza, dok je programe drugih stranaka o ekonomiji nazvao besmislicama, prenosi Koha.\n"U ovoj situaciji u kojoj se nalazi naša zemlja lako je nastupiti pred ljudima i dati obećanja. Ovde smo da upozorimo, da kažemo šta vidimo, a ono što vidimo je da se Kosovo nalazi na nesigurnoj liniji. Videćete to u naredne dvije godine. Sve što govore o ekonomiji je besmislica", izjavio je Limaj u Gnjilanu.\nOn je pozvao glasače da sude liderima na osnovu njihove prošlosti i onoga što su uradili.\n"Sudite nama koji vodimo listu, a ne kandidatima. Ko smo mi? Oštro nam sudeći, uvjereni smo da če biti izabran dobar tim za skupštinu. Procenite našu prošlost", dodao je.\nPostoje optužbe protiv lidera DPK Envera Hodžaja da je u svojoj knjizi "Uspostavljanje države", prema mišljenju NISMA, negirao „genocid Srbije nad Kosovom“.\nGeneralni sekretar NISMA Bilal Šerifi pozvao Hodžaja da javno pojasni svoje stavove.\n"On to ne samo da ne negira, već se i izruguje. Kosovo se ne usuđuje, nema pravo podržati čoveka koji negira genocid. Pozivam ga da se javno pojavi pred narodom i razjasni da li je na Kosovu bilo genocida ili nije," rekao je Šerifi.\nKandidat za poslanika iz Vitine Kastriot Silejmani rekao je da ta stranka ima dobar program koj se u velikoj meri razlikuje od programa drugih stranaka.\n"Ne dajemo puno obećanja, ali ono što govorimo su obveze i one su ispunjene.Vašim glasom bit ćemo snažni glas u Skupštini za odbranu nacionalnih vrijednosti i temelja Kosova ", poručio je on.\nLjimaj: Tužićemo Srbiju za genocid\nPredsednik Socijaldemokratske inicijative Fatmir Ljimaj rekao je tokom predizbornih aktivnosti u Glogovcu i Srbici da su predstojeći parlamentarni izbori 14. februara važni za sudbinu Kosova, kao i da planiraju da podnesu tužbu protiv Srbije za genocid, prenosi Kosovo Pres.\nLjimaj: NISMA je simbol nade, slobode i pobede


Žestoki sukobi u Kijevu, Washington prijeti sankcijama - Naslovi.net vesti\nŽestoki sukobi u Kijevu, Washington prijeti sankcijama\nSEEbiz ponedeljak, 20. januar 2014.\nKIJEV - Washington je Kijevu zaprijetio sankcijama nakon žestokih sukoba u kojim je više desetaka ljudi ozlijeđeno u nedjelju u Kijevu tijekom manifestacije 200.0000 proeuropskih prosvjednika.\nNakon što je zapaljeno nekoliko vozila i ozlijeđeno oko 100 ljudi, od kojih 70 policajaca, predsjednik Viktor Janukovič je obećao osnivanje povjerenstva s predstavnicima oporbe radi okončanja političke krize, rekao je oporbeni... »\nEuleks traži smenu ministara na Kosovu\nVesti online petak, 4. jun 2010.\nEuleks traži od kosovskog premijera Hašima Tačija da smeni trojicu ministara osumnjičenih za korupciju, piše danas prištinski Zeri.\nPozivajući se na neimenovane izvore, list navodi da Euleks sprovodi "osetljivu" istragu o ministrima osumnjičenim za korupciju, organizovani kriminal, proneveru i zloupotrebu položaja. Dvojica ministara su članovi Tačijeve... »\nEuleks čisti Tačijevu vladu\nRTS petak, 4. jun 2010.\nEuleks traži smenu trojice ministara osumnjičenih za korupciju u vladi Hašima Tačija, piše prištinski list "Zeri". Imena nisu saopštena, sve oči uprte u Fatmira Ljimaja. Misija Euleks traži od premijera Kosova Hašima Tačija da smeni trojicu ministara osumnjičenih za korupciju, piše dnevnik "Zeri"... »\nEuleks traži smenu Tačijevih ministara\nMisija Euleks traži od premijera Kosova Hašima Tačija da smeni trojicu ministara osumnjičenih za korupciju, piše danas prištinski dnevnik "Zeri" pozivajući se na izvore iz međunarodnih institucija na Kosovu. Šef Euleksa Iv de Kermabon, u raspravi u Evropskom parlamentu, rekao da "niko na Kosovu ne može biti iznad zakona".\n"Premijeru Tačiju je preporučeno da nastavi reformu vlade i da za početak zatraži ostavke ili smeni trojicu ministara koji su pod istragom za korupciju", navodi dnevnik i piše da su dvojica iz Tačijeve Demokratske partije Kosova... »\nEULEX traži smenu kosovskih ministara\ne-Novine petak, 4. jun 2010.\nMisija EULEX traži od premijera Kosova Hašima Tačija da smeni trojicu ministara osumnjičenih za korupciju, piše dnevnik Zeri pozivajući se na izvore iz međunarodnih institucija na Kosovu Borba protiv korupcije\n"Premijeru Tačiju je preporučeno da nastavi reformu vlade i da za početak zatraži ostavke ili smeni trojicu ministara koji su pod istragom za korupciju", navodi prištinski dnevnik i piše da su... »\nEuleks traži smenu tri kosovska ministra\nRTV petak, 4. jun 2010.\nPRIŠTINA - Kosovsku vladu mogao bi da pogodi "novi talas" smena ministara, koji su pod istragom zbog sumnje da su upleteni u korupciju, organizovani kriminal, ili budžetske zloupotrebe, piše danas prištinski list "Zeri".\nReč je o smeni još trojice ministara, dvojice iz redova Demokratske partije Kosova i jednog iz redova Demokratskog saveza Kosova, naveo je list, pozivajući se na međunarodne izvore u Prištini. Preporuka Tačiju Oni kažu da je... »\nEuleks traži smenu tri ministra koji su pod istragom\nBlic petak, 4. jun 2010.\nKosovsku vladu mogao bi da pogodi "novi talas" smena ministara, koji su pod istragom zbog sumnje da su upleteni u korupciju, organizovani kriminal, ili budžetske zloupotrebe, piše danas prištinski list "Zeri".\nReč je o smeni još trojice ministara, dvojice iz redova Demokratske partije Kosova i jednog iz redova Demokratskog saveza Kosova, naveo je list, pozivajući se na međunarodne izvore u Prištini. Oni kažu da je premijeru Hašimu... »\nEuleks traži smenu tri albanska ministra\nKurir petak, 4. jun 2010.\nPRIŠTINA - Kosovsku vladu mogao bi da pogodi "novi talas" smena ministara, koji su pod istragom zbog sumnje da su upleteni u korupciju, organizovani kriminal, ili budžetske zloupotrebe, piše danas prištinski list "Zeri". Reč je o smeni još trojice ministara, dvojice iz redova Demokratske partije... »\nMondo petak, 4. jun 2010.\nMisija Euleks traži od premijera Kosova Hašima Tačija da smeni trojicu ministara osumnjičenih za korupciju, piše danas prištinski dnevnik "Zeri" pozivajući se na izvore iz međunarodnih institucija na Kosovu.\nHašim Tači (Tanjug) "Premijeru Tačiju je preporučeno da nastavi reformu vlade i da za početak zatraži ostavke ili smeni trojicu ministara koji su pod istragom za korupciju", navodi dnevnik i piše da su dvojica iz Tačijeve... »\nEuleks protiv korupcije\nŠef Euleksa Iv de Kermabon, u raspravi u Evropskom parlamentu, rekao da "niko na Kosovu ne može biti iznad zakona". Građani očekuju da će akcije Euleksa protiv korupcije i organizovanog kriminala doprineti stabilnosti, istakao Kermabon. U trenutku kad Evropa budno prati akcije Euleksa u borbi... »\nNova ekonomija pre 3 minuta\nPC Press pre 15 minuta\nMondo pre 1 sat još 11 povezanih\nBlic pre 45 minuta još 7 povezanih\nBlic pre 9 sati još 5 povezanih


SL - Grupna faza završena u NBA ritmu, Šalić ubacio 47 poena! - Sportske.net\nSL - Grupna faza završena u NBA ritmu, Šalić ubacio 47 poena!\nNa dve poslednje utakmice grupne faze Super lige palo je 419 poena. Mega i Dinamik slavili na "spuštanju zavese".\nMilojević: ''Na pravi način dočekati utakmice sa Zvezdom''Mega počinje da pravi tim za sledeću sezonu, evo prvog potpisa!Mega u pravo vreme do prave forme, ono najbolje sledi protiv Zvezde?SL- Partizanova rutina, ali šta reći za Meginu ''rafalnu paljbu''? Imamo parove polufinala!Čudesno Megino poluvreme, i Miško u neverici!\nPoslednje dve utakmice grupne faze Super lige Srbije za sezonu 2018/19 odigrane su tokom večeri u SC "Master" i Hali sportova "Strelište" u Pančevu.\nU SC "Master" viđena je velika borba između ekipa Dinamika i Novog Pazara, a domaći su slavili rezultatom 116:113 (19:22, 23:25, 30:25, 27:27, 17:14) posle produžetka.\nUtakmica između Dinamika i Novog Pazara ostaće upamćena po nestvarnoj partiji Đoka Šalića koji je večeras ubacio 47 poena (12/16 za dva, 2-3 za tri) i ostvario 7 skokova što je najbolji učinak ove sezone!\nVladimir Veličković postigao je 19 poena i zabeležio 8 asistencija, dok su u poraženom sastavu Nemanja Krstić (27 pts, 11 sk), Marko Radonjić (27 pts, 10 sk, 8 as) i Sead Hadžifejzović (16 pts, 11 sk) ostvarili dabl-dabl učinak.\nDinamik završava sezonu sa skorom 5-5 u Super ligi, a Novi Pazar sa pobedom manje i porazom više.\nMega Bemax je u velikom stilu stavila tačku na grupnu fazu takmičenja. Tim Dejana Milojevića slavio je kao gost protiv Tamiša rezultatom 121:69 (31:18, 30:18, 35:16, 25:17).\nMilojević je raspodelio minute na sve igrače iz protokola, a sedmorica su ostvarila dvocifren poenterski učinak. Najefikasniji u ekipi Mege bio je Luka Ašćerić sa 20 poena, 5 asistencija i 4 skoka.\nU poraženom timu najefikasniji je bio Stefan Mitrović sa 19 poena.


Heiki Kovalainen se čudi - F1, Auto Moto\nHotSport»Auto Moto»F1»Heiki Kovalainen se čudi\nHeiki Kovalainen se čudi\n| 2013-01-13T22:29:05+02:00\t13. jan 2013. 22:28|0 komentara\nHeiki Kovalainen oseća da je potcenjen njegov herojski učinak u Katerhamu naročito od strane jačih timova, i jako mu je čudno što nije uspeo da pronađe anganžman za narednu sezonu. Na žalost Heikija, njegov dosadašnji tim Katerham će naredne sezone dati priliku Vitaliju Petrovu i Giedu van der Gardeu.\n„Naravno, ja se trudim svim silama da vidim da li postoje ikakve šanse da negde vozim, ali problem su i slabi rezultati koje sam ja ostvarivao u poslednje dve godine, koji nisu bili dovoljni da me neki od jačih timova primeti, a timovi srednje snage su sada u situaciji da moraju da nalaze vozače koji će da plaćaju da voze ili da vuku sa sobom sponzore. Ja sam sada u veoma neugodnom položaju, iako ljudi kažu da sam ja dobro vozio, biti petnaesti, šesnaesti ili sedamnaesti, ne zvuči tako dobro kao biti sedmi ili osmi. Pomalo sam iznenađen, jer sam mislio da ću posle ove sezone biti u boljoj situaciji na tržištu.“\nTAGOVI: Heiki Kovalainen


Srbi jedinstveni – britanski prijedlog antisrpski – Zvornik Danas\nNaslovna/naslovna/Srbi jedinstveni – britanski prijedlog antisrpski\nPredsjedavajući Predsjedništva BiH Mladen Ivanić poručio je da postoji potpuno jedinstvo Srba u BiH da je rezolucija o Srebrenici, koju je Velika Britanija uputila u UN, antisrpska, jer nigdje ne spominje srpske žrtve u okolini Srebrenice, i zbog toga taj akt nikada neće biti istinski prihvaćen od velikog broja stanovnika BiH.\n„Time, njeno eventualno donošenje neće imati nikakve pozitivne posljedice, već će samo dodatno podijeliti bosanskohercegovačko društvo“, upozorio je Ivanić u pismu koje je u svojstvu srpskog člana Predsjedništva BiH uputio generalnom sekretaru UN i članicama Savjeta bezbjednosti UN.\nS obzirom na to da Predsjedništvo BiH o predloženoj rezoluciji UN o događajima u Srebrenici nema konsenzus, Ivanić je napomenuo da je ovo pismo uputio u svoje ime.\nOn je naglasio da činjenica da ne postoji konsenzus unutar Predsjedništva jasno govori da o ovoj rezoluciji ni među narodima BiH ne postoji jedinstven stav.\n„Zbog toga se prisustvo predstavnika misije BiH na sastancima na kojima se raspravlja o rezoluciji ne može tumačiti kao podrška cijele BiH rezoluciji, jer te podrške, zbog nedostatka konsenzusa, evidentno nema. Skoro polovina stanovnika BiH je protiv ove rezolucije i zbog toga, kao srpski član Predsjedništva BiH, tražim da ona ne bude usvojena na organima UN“, naveo je Ivanić.\nOn je podsjetio da su prije najave ove rezolucije u BiH trajali pozitivni razgovori o neophodnim ekonomskim i socijalnim reformama, odnosno ozbiljna rasprava o budućnosti i naporima da BiH postane član EU.\nIvanić je podsjetio da je u Parlamentarnoj skupštini BiH jednoglasno podržana izjava Predsjedništva o evropskoj budućnosti BiH, a nakon sedam godina čekanja stupio je na snagu Sporazum o stabilizaciji i pridruživanju, uz postojanje visokog stepena saglasnosti i unutrašnjeg kompromisa.\n„Nažalost, hapšenje Nasera Orića i politička euforija koja je tim povodom nastala na strani udruženja žrtava Srebrenice, te bošnjačkih političara, podržana sukobima unutar BiH oko rezolucije, potpuno je preokrenula političku situaciju u BiH“, naveo je Ivanić.\nPrema njegovim riječima, danas niko ne govori o budućnosti, svi su okrenuti prošlosti, svako sa svojom vlastitom teorijom šta se događalo tokom posljednjeg rata.\n„Jedni podržavaju rezoluciji o Srebrenici /dominantno Bošnjaci/, drugi su apsolutno protiv /dominantno Srbi/, a treći su indiferentni /dominantno Hrvati/. Duboko smo ponovo podijeljeni i dio razloga krije se i u poimanju rezolucije o kojoj se raspravlja u organima UN“, navodi se u pismu.\nIvanić smatra da je obilježavanje 11. jula u Srebrenici trebalo da prođe kao najdostojanstveniji mogući čin iskazivanja poštovanja nevinim žrvama, ali se to „pretvorilo u prvorazredan politički događaj“.\nOn je upozorio ambasadore država članica Savjeta bezbjednosti UN da je trenutno stanje u BiH loše i pozvao ih da shvate da donošenje ove rezolucije nije dobro po stabilnost u BiH.\nIvanić je istakao da mu nije namjera da utiče ili mijenja bilo čiji pogled na karakter događaja u Srebrenici.\n„Svako od vas ima vlastitu poziciju i ja je sigurno ne želim mijenjati. Moja molba je da umjesto o prošlosti mislimo o budućnosti, umjesto podjela iz rata razvijamo saradnju“, dodao je Ivanić.\nOn smatra da je umjesto ove rezolucije „trebalo iskazati poštovanje nevinim žrtvama Srebrenice, pozvati da se tako nešto nigdje i nikad ne desi ponovo, pozvati narode BiH da iskažu poštovanje prema žrtvama drugih naroda, jer su i Srbi i Hrvati ubijani ovom ratu i pozvati ih da se zajedno okrenu budućnosti“.\nIvanić je dodao da ne razumije zbog čega nije donesena rezolucija o pozitivnim efektima Dejtonskog sporazuma čija se dvadesetogodišnjica obilježava ove godine i zbog čega snagama van BiH treba toliki naglasak na temama koje dijele umjesto na temama koje spajaju u BiH.\n„Imate veliku odgovornost u narednim danima, pozivam vas da Srebrenica ne bude povod ni vaših ni naših međusobnih sukoba i molim da nađete rješenje na dobrobit svih. Sadašnji oblik rezolucije, rječnik koji se koristi ne može biti podržan prije svega od Srba, ali i dijela ostalih naroda, te bi nas donošenje ove rezolucije dodatno podijelilo. Uvjeren sam da ćete zato odustati od njenog donošenja“, zaključio je Ivanić.\nUhapšeno preko 500 ljudi iz organizovanog kriminala


STANJE NA TRŽIŠTU NEKRETNINA\nMini naselja kao mali gradovi\nKako biste se osećali kada biste živeli u savremenom stambenom kompleksu gde, osim što imate "krov nad glavom", možete otići i do spa centra, ne morate razmišljati da li imate slobodno parking mesto, deca u blizini imaju prelepa igrališta i ljubimci svoj prostor?\nUpravo ovo je opis kondominijuma, iliti "grada u gradu", modernom konceptu stanovanja koji je popularan u svetu, ali i u našoj zemlji. Ne samo da stanari mogu uživati u potpunoj privatnosti svog doma, već mogu u ovom kompleksu i da se zabave, rekreiraju i opuste, ali isključivo u društvu ostalih stanara.\nNaime, stanari kondominijuma imaju na raspolaganju parking mesta, spa centar, prodavnice, stalni video nadzor, kartični pristup, obezbeđenje i profesionalno održavanje...\nIpak, ono najlepše jeste zelenilo, odnosno parkovi sa sadržajima za sve starosne grupe i igrališta za decu, bazeni i sportski tereni, a mirni su i vlasnici pasa jer se u kondominijuma nalaze i ograđeni prostori rezervisani isključivo za njihove kućne ljubimce.\nZahvaljujući renomiranoj izraelskoj kompaniji Shikun & Binui Group i Srbija je dobila prve kondominijume koji su prave oaze mira, komfora i udobnog života koji se nalaze u Beogradu: Central Garden u starom jezgru Beograda, kao i Voždove kapije na Voždovcu, a uskoro će i Novi Beograd dobiti svoj prvi kondominijum – Wellport.\nMina Kalezić, direktorka marketinga i prodaje vodeće konsultantske kuće za nekretnina CBS International, kojoj je poverena ekskluzivna prodaja ovih stanova, rekla je ranije za portal "eKapija" da je, od kada je zvanično počela prodaja, reakcija tržišta na novi novobeogradski kompleks neverovatna.\n"Kako je današnji ritam svakodnevice brži nego ikad, potreba za domom koji nudi apsolutnu privatnost privatnog parka, ušuškan sa svih strana od pulsa centralne poslovne zone, prirodan je korak razvoja ovog dela grada", rekla je Kalezić dodajući da Wellport predstavlja i odličnu investicionu kupovinu zbog blizine poslovnih kompleksa u kojima je veliki broj internacionalnih zaposlenih, a koji su idealni zakupci za ovakve nekretnine.


DANI LJEPOTE: Salon Aysun ponovo slavi ljepotu (10.11.-16.11.) - Portal 072info\nDANI LJEPOTE: Salon Aysun ponovo slavi ljepotu (10.11.-16.11.)\nFrizersko kozmetički salon Aysun ponovo slavi ljepotu, pa tako svi oni koji vode računa o svom izgledu u periodu od 10. do 16. novembra mogu uživati u “Danima ljepote” koji sa sobom nose 50% na cijene usluga. Valja napomenuti kako se usluge odnose kako na salon u PC Axa, tako i na usluge Nail studija u Shopping centru Džananović.\nPodsjetimo, svake godine u proljeće i jesen salon “Aysun” tradicionalno obilježava sedmicu simboličnog naziva “Dani ljepote”, a kada klijenti uživaju u popustu od 50% na sve usluge.\nPopust je osmišljen kao vid poklona stalnim klijentima, ali i kao jedinstvena prilika za one koji još uvijek nisu imali prilike uživati u vrhunskim i svjetskim frizerskim i kozmetičkim uslugama Aysuna. Ovu jedinstvenu priliku nikako ne biste smjeli propustiti, budući da iako su neodoljive cijene pred svima vama, kvalitet usluga ostaje na svjetskom nivou.\nU nastavku pogledajte fotogaleriju aktuelnog popisa usluga sa regularnim cijenama (bez uračunatog popusta):\n[Galleries 436 not found]\nPermanent make up obrva 100 km – 50 KM\nJapansko isctravanje 150 km – 75 KM\nIPL tretmani 20 km – 10 KM\nNadogradnja noktiju 15 KM – 7,50 KM\nOblikovanje obrva 5 km – 2,50 KM\nFeniranje do 20 km – 3,50 KM do 10 KM\nFarbanje do 50 km – 10 KM do 25 KM\nPramenovi do 60 km – od 15 KM do 30 KM\nOmbre do 60 km – od 15 KM do 30 KM\nSAMO KOD NAS: Bh. aviokompanija bez adrese, telefona, aviona…\nPjanić: Želimo obradovati naše navijače


Đoković: Bio sam najbolji kada je bilo najpotrebnije - BIGportal.ba\n“Odigrao sam najbolji meč ove sezone na šljaci i to protiv jednog od najboljih tenisera na ovoj podlozi. Igrao je neverovatno u Barseloni, u petak je pobedio Federera, tako da je u odličnoj formi“, rekao je Đoković posle meča.\nSrpski teniser plasirao se u finale u Madrida, pošto je u dva seta, 7:6 (2), 7:6 (4), savladao Dominika Tima.\n“Uslovi za igru su bili veoma dobri, lopta je lepo odskakala. Tim uz Rafu igra sa najviše spina na turu. Bilo je veoma teško biti na osnovnoj liniji i diktirati tempo, ali sam uspeo da odigram najbolje kada je bilo najpotrebnije“, kaže prvi teniser sveta.